Nova vlast mora biti fokusirana na evroatlantske integracije\nVisoki predstavnik i specijalni predstavnik EU Valentin Inzko razgovarao je danas u Sarajevu o trenutnoj političkoj situaciji u Bosni i Hercegovini sa Davidom Lidingtonom, britanskim ministrom za Evropu. Visoki predstavnik i specijalni predstavnik EU Inzko je ukazao na to da nedovoljan napredak u formiranju vlasti na državnom nivou ima štetan efekat na građane BiH.\nVisoki predstavnik i specijalni predstavnik EU Inzko i ministar Lidington složili su se da bh. političari treba da stave interese građana na prvo mjesto i nastave raditi na formiranju vlasti na državnom nivou. „Parlament BiH i Vijeće ministara BiH imaju odlučujuću ulogu ukoliko BiH želi da počne rješavati rastuće ekonomske i socijalne probleme u zemlji“, rekao je visoki predstavnik i specijalni predstavnik EU Inzko. „Sa svakim danom koji prolazi bez državne vlasti fokusirane na evroatlantske integracije, BiH gubi vrijeme koje nema.“\nVisoki predstavnik i specijalni predstavnik EU Inzko pohvalio je značajnu ulogu Velike Britanije u Bosni i Hercegovini i regionu, uključujući i njenu ulogu u Upravnom odboru Vijeća za provedbu mira. On je pozdravio podršku koju mu pruža Ministarstvo vanjskih poslova Velike Britanije (Foreign Office) u ispunjavanju njegovog mandata kako bi se osiguralo puno poštivanje Daytonskog mirovnog sporazuma te ispunjenje programa ‘5+2’.


Wellness centar Soko Terme Sokobanja ⋆ Fun Travel Agency\nSOKO TERME – Sokobanja\nIzgradnjom wellness centra “Soko Terme”, koji je otvoren februara 2013. godine, Sokobanja je dobila objekat koji omogućava posetiocima visok nivo komfora i uživanja.\nNa samo 300 m od centra grada, u naselju poznatijem kao “Limun banja”, svoja vrata otvorio je garni hotel Soko Terme i wellness centar sagrađen u grčko-rimskom stilu. Svojim izgledom vratiće Vas kroz vekove i pokazati kako se nekada uživalo na dvoru. Elegantno i moderno opremljene superior sobe obećavaju Vam opuštajuće momente i odmor sa puno komfora. Svaka soba je sa kupatilom (TWC, fen), LCD TV, mini barom, sefom, telefonom i Wi-Fi internetom.\nNa samo 300 m od centra grada, u naselju poznatijem kao “Limun banja”, svoja vrata otvorio je garni hotel i wellness centar sagrađen u grčko-rimskom stilu. Svojim izgledom vratiće Vas kroz vekove i pokazati kako se nekada uživalo na dvoru. Elegantno i moderno opremljene superior sobe obećavaju Vam opuštajuće momente i odmor sa puno komfora. Svaka soba je sa kupatilom (TWC, fen), LCD TV, mini barom, sefom, telefonom i Wi-Fi internetom.\nPristup i i neograničeno korišćenje wellness sadržaja (slana soba, parno kupatilo, tuševi sa banjskom vodom, sauna, tropske kiše, fitness centar), kao i neograničeno korišćenje bazena sa termomineralnom vodama. Radno vreme wellness centra za goste hotela je svakog dana od 08:00h do 20:00h. Gost je u obavezi da nosi specijalnu narukvicu tokom čitavog boravka u hotelu\nDeca do 1god ne placaju nista.\nWellness odrasli 300- deca do 7 god gratis


U Briselu danas nastavak dijaloga o ekonomskim temama - Radio Kontakt Plus\n08:18, 27.08.2020Izvor: Beta / B92\nKako je ranije izjavila portparolka EU za spoljnu i bezbednosnu politiku, Nabila Masrali, posle nastavka na najvišem nivou u julu, "dijalog se nastavlja nizom sastanaka na ekspertskom nivou koji predstavljaju deo tekućeg procesa".\nTo će biti treći sastanak na ekspertskom nivou, koji sa beogradske strane vodi Marko Đurić, a prištinsku delegaciju predvodi Skender Hiseni.\nOni su se u okviru dijaloga sastali u Briselu u dva navrata, tokom prošlog meseca, odnosno 23. i 30. jula.\nNa tim sastancima se raspravljalo o nestalim i raseljenim licima kao i ekonomskim pitanjima.\nĐurić, šef vladine kancelarije za Kosovo i Metohiju, rekao je u utorak da će pre sastanka Beograda i Prištine u Vašingtonu, koji treba da bude 4. septembra, biti nastavak tehničkog dijaloga u Briselu, gde će on predvoditi delegaciju Beograda.\nRekao je da će se u Briselu i sada razgovarati o ekonomskoj saradnji i o temi nestalih i raseljenih, kao i da će iskoristiti priliku da čuje stav EU o razgovorima u Vašingtonu.\nKako je objasnio, uzajamno priznanje Srbije i Kosova nikad neće biti na agendi.\n"U okviru tehničkog dijaloga Beograda i Prištine razgovara se o raznim aspektima normalizacije odnosa i stvaranju uslova za normalan život građana na Кosovu i Metohiji, ali uzajamno priznanje nikada nije bilo niti će biti na agendi", rekao je Đurić, u pisanoj izjavi.\nOn je dodao da "predsednik vlade institucija samouprave u Prištini Avdulah Hoti ponovo plasira lažne vesti sa ciljem da potkopa napore za nastavak dijaloga".\n"Hoti može, kao i do sada, isključivo da drži monologe na tu temu, ali dijaloga o tome neće biti", rekao je Đurić.\nTagovi: DijalogEUMarko ĐurićEkonomijaKosovoSrbijaSkender Hiseni\nEvropske države: Dijalog uz posredstvo EU jedina održiva opcija za sporazum\nU Mitrovici uhapšena jedna osoba osumnjičena za pokušaj ubistva


Iako bi se moglo pomisliti da je igla u snu dobar i lep znak, jer na javi predstavlja vrlo značajno „oruđe“, kojim se neka šteta „krpi“ i popravlje, to u suštini nije tačno, i snovi u kojima su kao glavni motiv prisutne igle ili igla, obično imaju dosta loše značenje i negativnu simboliku.\nIako je igla pre svega korisna, ona je i opasna i njen ubod je vrlo neprijatan i bolan, tim pre što je najčešće „slučajan“ i neočekivan, jer je igla kao predmet vrlo tanka i deluje sasvim bezazleno i bezopasno kada se sa njom radi.\nSanovnik i sanjarica – tumačenje i značenje sna – šta znači sanjati iglu?\nIgla u snu je vrlo simbolična pojava, i predstavlja najčešće suočavanje sa pritajenim strahovima i sumnjama, ili pak po nekim psihološkim tumačenjima predstavlja izraz nekog poniženja, stida ili velikih i teških prepreka koje se ne mogu lako prevazići, a na nekom od životnih polja.\nSnovi u kojima kao motiv predominira igla, vrlo su upečatljivi i „živi“, jer su povezani sa jakim strahom od neočekivanog bola koji prouzrokuje tako mali i tanak predmet, ali koji je istovremeno vrlo oštar i koji može izazvati ubode, rane i krvarenje.\nSanjati da u snu držite iglu ili da njome nešto šijete\nUkoliko u svom snu koristite iglu da nešto „zakrpite“ ili popravite, to simbolizuje da na javi vrlo verovatno imate neke nerešene probleme, koje pokušavate da zaboravite ili potisnete, ili da ste duže vreme nezadovoljni poslom ili emotivnim statusom, ali da pokušavate da „zatvorite“ rane i poraze koji vas tište, te da se pretvarate da realni problemi i ne postoje.\nKada u snu u svojoj ruci samo držite iglu, a njome ništa ne radite, znak je da se osećate sasvim ili beskorisno ili nesrećno, ali da ništa niste u stanju da promenite, i da čekate da se stvari reše same.\nKada iz ruke ispustite iglu, najčešće znači da vam u javi neke bitne osobe ili stvari „klize iz ruku“ i da se neko od vas udaljava, a da vi to ili svesno ili nesvesno niste u stanju da pojmite i prihvatite kao realnost.\nSanjati da snu tražite iglu koju ste izgubili\nAko ste u svom snu izgubili iglu, i ne možete da je nađete uprkos tome što je uporno tražite, znak je da ćete ubrzo doživeti veliki gubitak ili neke nevolje na javi, koje će vas jako zaboleti i kojima ćete poraziti sebe i osetiti samoću, poniženje, strah i bol.\nAko pak u svom snu uspete da pronađete iglu koju ste izgubili, vrlo simbolično značenje sna jeste da ćete na javi pronaći davno izgubljenu sreću ili ljubav, ili da vas očekuje neko iznenadno i lepo poznanstvo, ili neka dobra i primamljiva poslovna ponuda.\nSanjati da ste progutali iglu\nNije teko retko da se u snovima igla proguta, i da se oseti strah i bol, a što najverovatnije ima značenje da ste na javi spremni da se suočite sa strahovima, ili da pređete preko ponosa i sujete kako biste nekome pomogli, ili kako biste napredovali i savladali prepreke.\nMeđutim, sa druge strane, sanjati kako gutate iglu, a da vas pri tome ništa ne boli i da nemate straha od uboda i „stranog tela“ u svom organizmu, znači da na javi uporno potiskujete strahove i patnje, i da niste spremni da bilo kome priznate svoje najdublje tajne ili pak unutrašnje sukobe, a zbog kojih duže vreme patite i očajavate.\nSanjati da ste se uboli na iglu\nJedan od najčešćih snova u kojima je igla dominantan motiv, svakako je onaj u kojima se neko na iglu ubode, te oseti bol i strah, kao i krvari ili ima veliku ranu.\nKada sanjate da ste se uboli na iglu, i osetite oštar bol od uboda koji je mali i jedva vidljiv, te koji ne krvari, u stvarnosti to najčešće simbolizuje neko pokajanje ili praštanje, svesnost svojih velikih grešaka i spremnost na promene koje će biti bolne ali neophodne i radikalne.\nKada vam se u snu igla duboko „zarila“ u ruku ili pod kožu, imaćete na javi neku vrlo neprijatnu situaciju, ili ćete se sa nekim otvoreno sukobiti i posvađati, jer vam je zadao preveliki bol i dosta vas povredio svojom izdajom i nekim sasvim neočekivanim postupcima uzvratio na vašu dobrotu ili ljubav.\nKada u snu ubod igle obilno krvari, takva simbolika je obično vezana za nemogućnost da nekome oprostite i da ćete se teško oporaviti od nekog gubitka, te da će vaše „srce i duša“ veoma dugo da pate i da „krvare“.\nSanjati da uvlačite konac u iglu\nKada sanjate da uvlačite konac u iglu, kako biste nešto uspeli da „zašijete“, ali u tome nikako ne uspevate, znači da ćete još dugo imati nerešene probleme na javi, ili da ćete se razboleti, i to vrlo verovatno od problema sa čulom vida ili od bolesti koje su vezane za zglobove šaka, kakve su pre svih reumatske tegobe.\nAko ste u snu uspeli da uvučete konac u iglu, simbol je da ste na javi vrlo sposobni i da se trudite za svoje uspehe, te da ćete i dalje vredno raditi na ostvarenju svojih zamisli i ciljeva.\nKada u iglu u svom snu uvlačite crveni konac, znači da na javi imate nekog vrlo opasnog i ljutog neprijatelja, od koga sebe i svoje najbliže morate da zaštitite po svaku cenu, jer vas u suprotnom očekuju velike nevolje i neprilike koje će prouzrokovati najverovatnije osoba na koju najmanje ili uopšte ne sumnjate.\nSanjati iglu od zlata\nKada u snu u svojoj ruci držite iglu koja je zlatna, ali njome ništa ne radite, to znači da se na javi previše uzdate u sreću i da niste vredni i požrtvovani, te da očekujete da vam novac i uspeh olako „padnu sa neba“, dok vi uživate bez imalo zalaganja i truda.\nSa druge strane, kada zlatnu iglu u snu izgubite, očekujte veliki finansijski gubitak u realnosti, koji može nastati zbog nekih lakomislenih i nepromišljenih poslovnih poteza, ili zbog vaše jako velike opsesije kockanjem i igrama na sreću.\nKada u svojim snovima, zlatnom iglom ušivate nešto, imaćete na javi sreće i u poslu i u ljubavi, te ćete svoj imetak udvostručiti, a svoju ljubav krunisati brakom ili pak uskoro dobiti potomstvo.


StickQuik - odložite alat na bilo koju površinu - Muški magazin - trendovi, fitness, lifestyle, saveti, devojke... `\nIako svoj alat uvek možete staviti u svoju blizinu na bilo koju ravnu površinu koju posedujete, njegovo montiranje vertikalno jednostavno čini stvari daleko lakšim i bržim, ali pre svega dostupnijim. Upravo ove karakteristike StickQuik izum donosi u vaš arsenal.\nJednostavan polukrug sa magnetima na jednoj strani, omogućuje vam da okačite bilo koji alat, ponovo ga na veoma lak način odvajajući iz ležišta bilo koje feromagnetne metalne površine. Na ovaj način, jednostavno je potrebno da uzmete alat koji vam je potreban i skinete ga sa haube automobila, stranice kutije sa alatom ili bilo koje druge metalne površine u blizini, dok vam celokupan izbor potreban za rad uvek ostaje na dohvat ruke, uredno složen, spreman kada god da zatreba.\nStickQuik predstavlja komplet silikonskih prstenova u tri različite veličine, a svaki od njih poseduje magnete za prijanjanje na metalne površine. Najmanji mere tri osmine inča u prečniku, srednje jedinice dolaze sa pola inča, dok su najveći držači veliki tri četvrtine inča u obimu, omogućujući vam da pronađete pravu veličinu koja se uklapa u sve vrste alata. Pošto su velike StickQuik zakačaljke idealne za teške alate, one dolaze opremljene sa nešto moćnijim magnetima, tako da nema potrebe da brinete o padanju i klizanju pod većim teretom. Sudeći prema kompaniji, mali i srednji modeli mogu držati težinu do i nešto iznad 900 grama, dok su najveći u mogućnosti da ponesu teret do 1.360 grama.\nTo znači, da možete koristiti ovu opremu za držanje gotovo bilo kakvog tipa alata, koji želite da koristite kada radite na svom automobilu ili popravljate stvari po kući, ujedno dobijajući krajnje korisne karakteristike koje, posebno ukoliko ste tip čoveka koje svoje probleme rešava sam. Mada, moramo napomenuti da ove spone nisu povoljne samo ljudima koji sve popravljaju sami, već su takođe idealne i u kancelarijskim uslovima, za držanje olovki, markera, kao i lakserskih pokazivača. U kuhinjama, ove zakačaljke mogu biti primenjene za držanje špatula, kutlača i ostalih aksesoara, dok ostale površine kuće mogu biti korišćene za odlaganje alata za čišćenje, baštovanstvo i mnogo toga drugog.\nNaravno, posedovanje magnetne baze znači da StickQuik zahteva neporozne metalne površine kako bi držao bilo šta od pomenutog. Pošto ove stavke nisu dostupne svuda, kada želite da ih koristite, ove vezice dolaze sa malim metalnim pločicama koje imaju samolepljivu površinu i omogućuju postavljanje na drvo, pločice i ostale površine, automatski ih pretvarajući u feromagnetna mesta na kojima veze mogu biti pričvršćene. Na ovaj način, možete svoje kuhijske aksesoare postaviti na zid odmah iznad šporeta, svoje instrumente za roštilj na samu ivicu eksterijernog stola i baštenski alat na zidove svoje šupe.\nSudeći prema brendu, ovaj silikonski proizvod otporan je na hemikalije i UV zračenja, tako da nećete ostetiti bilo kakve probleme prilikom terenskog rada. Ove vezice su takođe sasvim pogodne za pranje u sudo mašini, tako da je njihovo čišćenje nakon držanja prljavih i zamašćenih alata potpuno olakšano. Svaki komplet dolazi sa šest spona i šest metalnih oplata, dok svaka pojedinačno poseduje po dve jedinice u svakoj veličini.\nPROČITAJTE SLEDEĆI TEKST: Bang & Olufsen predstavio trkačke bežične slušalice


You are at:Home»Vesti»“Znanjem do posla” nacionalni prvak u karijernom vođenju i savetovanju\nProjekat „Znanjem do posla“ (E2E), osmogodišnji partnerski projekat vlada Švajcarske i Srbije, osmišljen da stvori preduslove za brže zapošljavanje mladih, osvojio je prvu nagradu na petom nacionalnom Euroguidance taкmičenju primera dobrih praksi u oblasti karijernog vođenja i savetovanja.\nNacionalno takmičenje dobrih praksi u oblasti КviS-a održano je kao deo zajedničkih aktivnosti Euroguidance mreže koje imaju za cilj razmenu dobrih praksi iz ove oblasti na evropskom nivou i organizuje se u sklopu zajedničkih aktivnosti sa Euroguidance centrima u Češkoj Republici, Slovačkoj i Mađarskoj koji takođe organizuju nacionalna takmičenja u svojim državama.\nPobednici ovogodišnjeg takmičenja objavljeni su u okviru osme nacionalne Euroguidance кonferencije „Karijerno vođenje i savetovanje u republici Srbiji i Evropi“, koju je Fondacija Tempus održala onlajn u četvrtak i petak, 22-23. oktobra 2020. godine. Ove godine su se na takmičenje prijavilo 19 različitih praksi, kako iz sektora obrazovanja tako i omladinskog rada. Prijave su se odnosile na raznovrsne teme karijernog vođenja i savetovanja i bile su namenjene raznolikim ciljnim grupama – učenicima osnovnih škola, srednjoškolcima, studentima i ostalim mladima.\nCilj nacionalnog takmičenja je promovisanje ustanova, organizacija i pojedinaca koji su u prethodnom periodu razvili nove usluge, alate ili materijale, tj. uspešno realizovali aktivnosti karijernog vođenja i savetovanja i na taj način doprineli razvoju sistema КViS u celini.\nSveobuhvatan set usluga „Znanjem do posla“, uključujući i online usluge KVIS-a, sprovode lokalni partneri na projektu: Razvojni Biznis Centar-Kragujevac, Business Innovation Programs-Kragujevac, Edukativni centar-Kruševac, Udruženje Osveženje-Pirot, Timočki klub-Knjaževac, Udruženje Psihologa Novi Pazar.\nEuroguidance karijerno vođenje i savetovanje nagrada zapošljavanje Znanjem do posla


Meksiko: Prošao vrhunac epidemije svinjskog gripa\nMeksičke vlasti potvrdile su da je 19 ljudi umrlo od posledica virusa H1N1, a da je 487 zaraženo, ali je meksički sekretar za zdravstvo, Hose Anhel Kordova izjavio da je epidemija svinjskog gripa doživela vrhnac i da je sada u opadanju.\nU međuvremenu, zvaničnici Kolumbije potvrdili su da je u toj zemlji jedna osoba obolela od virusa H1N1 ili svinjskog gripa, što je prvi slučaj u Južnoj Americi, ali su i naglasili da se pacijent, koji se nedavno vratio sa putovanja po Meksiku, dobro oseća i da se nalazi kod kuće.\nInfekcije svinjskim gripom zabeležene su i u Austriji, Britaniji, Kanadi, Danskoj, Francuskoj, Nemačkoj, Novom Zelandu, Holandiji, Južnoj Koreji, Španiji i Švajcarskoj, a jedini smrtni slučaj van Meksika zabeležen je u Sjedinjenim Državama.\nKineske vlasti su zatvorile 70 meksičkih državljana u karantin, pošto je jedan Meksikanac u Hong Kongu testiran pozitivno na virus H1N1. Svetska zdravstvena organizacija poslala je 2 miliona i 400 hiljada doza lekova u 72 zemlje u razvoju, kako bi mogle da se pripreme za eventualnu pandemiju.\nU Egiptu, policija i uzgajivači svinja sukobili su se danas u okolini Kaira kada su farmeri pokušali da spreče vlasti da ubiju svinje zbog predostrožnosti od virusa H1N1 ili svinjskog gripa. Prema rečima očevidaca i pripadnika bezbednosti, stanovnici su bacali kamenje na lokalne vlasti, a policija je odgovorila pucnjima i suzavcem. U sukobima je povređeno najmanje 12 ljudi, uključujući i 5 demonstranata.\nVisoki zvaničnik Organizacije Ujedinjenih nacija za hranu i poljoprivredu, smatra da su egipatske vlasti pogrešile što su naredile klanje 300 hiljada svinja, jer je, kako je rekao, reč o virusu koji napada ljude, a ne svinje.


Sindikati Aerodroma Nikola Tesla nisu zadovoljni visinom dobiti za zaposlene | Nova Ekonomija\nČetiri sindikata Aerodroma Nikola Tesla, koji je u koncesionom vlasništvu francuske kompanije Vansi, danas su izrazili protest jer nisu zadovoljni preliminarnom visinom iznosa dobiti za 2018. godinu, koja je namenjena zaposlenima.\nOni su ocenili, da je način na koji se rešava učešće zaposlenih u dobiti, osmišljen kao princip radi lične promocije pojedinaca i kap koja je prelila čašu, saopštio je sindikat Sloga.\nU znak protesta sindikati, među kojima su i sindikati Zajedno, Nezavisni sindikat i ASNS, uputili su dopis predsedniku Srbije, predsednici Vlade Srbije, ministru za rad, mistarki saobraćaja, predsednici nadzornog odbora, generalnom direktoru i skupštini akcionara Aerodroma Nikola Tesla.\nU dopisu su naveli da su uvek bili pouzdan partner svoje kompanije i lojalni poslovnim izazovima i gledali na aerodrom kao na svoju drugu kuću.\nSindikati su zvaničnicima poručili i da su bili svesni da se kompanija mora privatizovati zbog mnogobrojnih faktora koji su vremenom uticali na državu.\nIstaknuto je i da nisu štrajkovima opstruisali privatizaciju, ali da se sada osećaju prevareno, budući da su se nadali i pristojnom udelu od dobiti Aerodroma "Nikola Tesla".\n"Apsurdno je da radnik jedne od najboljih kompanija u Srbiji, pa i regionu, prodje gore od ranika Azotare, Galenike, Telenora, Železare, pivare, cementara, uljara, šećerana, PKB-a", navodi se u dopisu i dodaje da su sve te kompanije trudile da svoje zaposlene obezbede nekom otpremninom


Đurić: Srbi na Kosovu da se okupe oko Srpske liste\nSrbi na Kosovu ne izlaze na izbore u šest kolona, već u jednoj koja se zove Srpska lista: Marko Đurić\nDirektor Kancelarije Vlade Srbije za Kosovo Marko Đurić izjavio je u nedelju da je za opstanak i budućnost tamošnjih Srba presudno da se okupe oko Srpske liste na vanrednim parlamentarnim izborima na Kosovu 11. juna.\n"Srbi na Kosovu i Metohiji ne izlaze na izbore u šest kolona, već u jednoj koloni koja se zove Srpska lista... Srbija se ujedinjuje i okuplja oko srpskih predstavnika na Kosovu i Metohiji, koji predstavljaju interese srpskog naroda", rekao je novinarima Đurić u Vladi Srbije posle sastanka premijera Aleksandra Vučića s predstavnicima Srpske liste.\nĐurić je kazao da će svi predstavnici Srba na Kosovu upotrebiti sva sredstva da spreče krađu glasova i pokušaje zloupotrebe.\nIstakao je da je jedino Srpska lista spremna da sačuva interese srpskog naroda na Kosovu i Metohiji, kao i da spreči formiranje vojske Kosova.\n"Predstavnici Srba sa Kosova i Metohije su jedino u stanju da u pokrajisnkoj skupštini spreče formiranje takozvane Vojske Kosova. Albancima je ovaj put potrebno samo četiri od 10 poslanika iz redova Srba da formriraju Vojsku Kosova. Ne treba nikome da objašnjavamo šta bi to značilo za bezbendost Srba na Kosvu i Metohiji", rekao je Djurić.\nĐurić je rekao da Vlada Srbije nastavlja kontinuiranu podršku Srbima na Kosovu.\nPremijer Srbije Aleksandar Vučić sastao se u nedelju u Beogradu s kandidatima Srpske liste na izborima na Kosovu.


Šta se zaista krije iza isceniranog incidenta sa eksplozivom na beogradskom aerodromu? | SecuritySEE.com\nNaslovna Novosti U fokusu Šta se zaista krije iza isceniranog incidenta sa eksplozivom na beogradskom aerodromu?\nŠta se zaista krije iza isceniranog incidenta sa eksplozivom na beogradskom aerodromu?\nUgled koji se u poslovnom svetu stiče decenijama, može da se izgubi samo u jednom danu i da nanese nesagledive ekonomske posledice. Verovatno da je ovo bila ideja vodilja jedne od kompanija koja je imala nameru da kroz iscenirani bezbednosni incident na beogradskom aerodromu, ugrozi poslovni ugled, a samim tim i umanji cenu koncesionog ugovora aerodroma „Nikola Tesla“, uoči donošenja konačne odluke o koncesionaru u narednih 25 godina\nKoliko uspešna preduzeća i kompanije posvećuju pažnje poslovanju i marketingu, u istoj meri, a u mnogim oblastima i više, pridaju važnost bezbednosti poslovanja. Očigledno da više nije dovoljno da određena proizvodna delatnost ili usluga budu na zavidnom tehnološkom nivou i da imaju kvalitet, već se postavlja i pitanje da li su poslovanje, proizvodi i usluge koje se plasiraju bezbedne, jer im od toga zavisi ekonomski uspeh, odnosno neuspeh.\nIsplaniran slučajan bezbednosni incident\nDa bezbednosni incident na beogradskom aerodromu sa improvizovanom eksplozivnom napravom, koja je po svemu sudeći napravljena za tu namenu, nije puka slučajnost ili nepromišljen gest, govori sled događaja oko roka za koncesiju za aerodrom i volšebno pojavljivanje dva državljanina Indije, koji su se sa sumnjivim predmetom, nalik eksplozivnoj napravi, pojavili na aerodromu.\nVlada Republike Srbije i beogradski aerodrom „Nikola Tesla“, 10. februara ove godine, objavili su koncesiju za finansiranje, razvoj, rekonstrukciju i upravljanje infrastrukturom aeodroma, na 25 godina. Jedan od uslova je da kompanija koja učestvuje na koncesiji ne upravlja drugim aerodromom u radijusu od 450 kilometara.\nDa je reč o veoma ozbiljnom i finansijski isplativom projektu govori podatak da se u prvom krugu prijavilo 27 kompanija iz Nemačke, Ruske Federacije, Velike Britanije, Indije, Švajcarske, Francuske.\nZa drugu fazu postupka kvalifikovale su se kompanije „Zurich Airport”, reč je o švajcarsko-francuskom konzorcijumu; „Vinci Airports” iz Francuske; konzorcijumu kompanija koje predvodi „Incheon” iz Južne Koreje, kao i Turske i Kipra; i konzorcijumu „GMR Infrastructure limited” iz Indije i „Terna” iz Grčke.\nPonuđači, koji su se kvalifikovali u drugu fazu postupka, podneli su zahtev da se rok za dostavljanje obavezujućih ponuda produži od 23. novembra na 8. decembar.\nPlanirano je da Vlada Republike Srbije do 25. decembra ove godine donese preliminarnu odluku o najboljoj koncesiji, nakon čega bi odabrani koncesionar trebalo da uplati oko 400 miliona evra.\nUpravo u periodu između starog i novog roka za podnošenje preliminarnih odluka o najpovoljnijoj koncesiji (period od 23. novembra do 08. decembra), 27. novembra se na aerodromu dogodio bezbednosni incident sa dvojicom indijskih državljana, koji su u Beograd doleteli iz Nju Delhija, preko aerodroma u Moskvi, letom „Aeroflota“.\nKao i svi putnici oni su podvrgnuti detaljnoj bezbednosnoj kontroli i tom prilikom je u prtljagu jednog od indijskih državljana pronađen sumnjivi predmet, za koji je rekao da je stari model eksternog punjača za mobilni telefon, koji je kupio na pijaci u Nju Delhiju.\nDaljom kontrolom od strane bezbednosnih organa utvrđeno je da se u „punjaču“, koji na sve drugo podseća osim na punjač za mobilni telefon, nalazi glina koja može da se iskoristi za fiksiranje eksplozivnih naprava, odnosno da je reč o predmetu koji je gotovo izvesno namerno napravljen da liči na eksplozivnu napravu.\nKako, na osnovu do sada raspoloživih saznanja nije reč o krajnje bizarnom i nepromišljenom postupku indisjkih državljana, već o planiranoj aktivnosti koja je trebalo da ugrozi ugled i samim tim umanji vrednost budućeg koncesionog ugovora, govore činjenice da se incident odigrao u tempiranom vremenskom periodu. Tačnije, dogodio se kada su navedene kompanije konkurisale za koncesiju, odnosno kada je produžen rok za podnošenje preliminarnih ponuda, mesec dana pre donošenja odluke Vlade Republike Srbije o budućem koncesionaru, ali i u vreme kada je beogradski aerodrom objavio uspešnu poslovnu vest da je u 2017. godini imao više od pet miliona putnika.\nNa osnovu navedenog se može sa velikim stepenom verovatnoće konstatovati da je namera indijskih državljana, tačnije nekoga ko stoji iza njihovog postupka, bila da isceniraju bezbednosnu situaciju sa fingiranom eksplozivnom napravom na aerodromu, koja bi bila medijski propraćena u negativnom kontekstu po bezbednost i ugled aerodroma. Na ovaj način moglo bi da se razvije više teorija o planiranom terorističkom aktu.\nPreplitanje interesa mega kompanija\nDa situacija nije uvek onakva kakvom se u prvom trenutku čini i da je još uvek teško uperiti prst u onoga ko bi mogao da stoji iza najverovatnije isceniranog bezbednosnog incidenta na aerodromu, pokazuju podaci o ekonomskoj moći kompanija koje učestvuju u dodeli koncesije, i o njihovim isprepletnim interesima.\nTako je „Vinci Airports” iz Francuske, deo mega kompanije „Vinci”, u prošloj godini ostvario promet od 1,23 milijardi dolara. Pod upravom ove kompanije nalazi se na desetine areodroma u Francuskoj, Portugalu, Japanu, Latinskoj Americi, koji su prevezli 132 milina putnika u prošloj godini.\nS druge strane, „GMR Infrastructure limited” iz Indije je 2016. godine ostvario promet od 1,3 milijardu dolara, dok se vrednost kompanije procenjuje na preko 10 milijardi dolara. Grčka „Terna”, koja nastupa zajedno sa indijskom kompanijom za dodelu koncesije, imala je prošle godine 2,2 milijarde dolara prometa i poseduje imovinu koja se procenjuje na oko 4 milijarde dolara.\nI ostale kompanije, koje učestvuju u nadmetanju za koncesiju beogradskog aerodoroma, su sličnog ekonomskog potencijala. Nameće se pitanje da li ovako uspešne kompanije prepuštaju bilo šta slučaju i da li dozvoljavaju sebi rizik da ne ostvare zacrtane ekonomske ciljeve. Da vode brigu o interesima i potrebama drugih kompanija ne bi došli na ovako visoku ekonomsku lestvicu. Zbog toga se u ovom trenutku ni za jednu od kompanija, koje učestvuju u dodeli konzorcijuma, ne može reći da su nevine, a još manje nezainteresovane za nedavni bezbednosni incident na beogradskom aerodromu.\nFaktor bezbednosti u procesu poslovanja kao podjednako važan činilac prilikom određivanja kvaliteta i cena roba i usluga\nPovezanost segmenta bezbednosti i uspešnog privrednog poslovanja još uvek nije u dovoljnoj meri prisutna u našem društvu i javnosti.\nMeđusobna zavisnost je prihvaćena u proizvodnim subjektima čiji su proizvodi i usluge namenjeni tržištima u EU, SAD, Ruske Fedracije. Obostrana uslovljenost bezbednosnog i proizvodnog procesa samim tim znači da je usled lošeg ili boljeg kvaliteta segmenta bezbednosti i vrednost proizvodnog subjekta manja ili kurentnija na tržištu.\nKao što službe bezbednosti imaju zakonsku obavezu da zaštite bezbednost države i ustavom utvrđen poredak i da vode brigu o bezbednosti svih građana, privredni subjekti i sistemi moraju da preduzimaju mera bezbednosne zaštite imovine i poslovanja, naravno i lica koja su radno angažovana, kako bi ostvarili zagarantovali ekonomski uspeh.\nUpravo je uspešna preventivna aktivnost bezbednosnog aparata beogradskog aerodoroma pokazala šta znači vođenje računa o segmentu bezbednosti i uspešnog finansijskog poslovanja. Ne samo da je sprečen eventualni teroristički čin, već je predupređena i subverzivna aktivnost koja je mogla da nanese ozbiljne ekonomske polsedice.\nUlaganje u bezbednosni sistem privrednog subjekta, danas prepoznatljiv u vidu korporativne bezbednosti, koje se između ostalog ogleda u zaštiti poslovnih podataka, specifičnih procesa proizvodnje, zaposlenih, zaštite od ali i zaštita poslovnih partnera, ne znači ništa drugo nego ulaganje u kvalitet poslovanja, kvalitet proizvoda i usluga i povećanje ukupne ekonomske vrednosti.\nPrethodni članakSaradnja bezbednosnih službi: Iskrenost ili goli interes?\nSledeći članakIndustrijski IoT, roboti, autonomna vozila: Pogledajte kakvi nas tehnološki trendovi očekuju u 2018.


SzS: Nužno jedinstvo svih opozicionih stranaka, pokreta, intelektualaca i građana u bojkotu izbora\nIzvor: NoviMagazin.rs, 11.Maj.2020, 15:14\nSavez za Srbiju (SzS) ponovo je danas pozvao na jedinstvo "svih opozicionih stranaka, pokreta, intelektualaca ali i svih građana" u borbi za bojkot izbora 21. juna.\nPredsedavajući Savezu za Srbiju Janko Veselinović je ukazao na "nužnost jedinstva u borbi za slobodne izbore i medije", preneo je SzS.\nIz tog opozicionog bloka su izrazili zabrinutost za zdravlje predsednika Dveri i jednog od lidera Saveza za Srbiju, Boška Obradovića koji od juče štrajkuje glađu ispred >> Pročitaj celu vest na sajtu NoviMagazin.rs << Skupštine Srbije zbog, kako je rekao, "očuvanja Kosova i Metohije u sastavu Srbije" ali i zbog "kršenja Ustava i rušenja demokratije u Srbiji".\n"Razumevajući lični čin Boška Obradovića kao čin borbe za slobodne i poštene izbore i bojkot izbora 21. juna, izražavamo zabrinutost za njegovo zdravlje i važnost da se sačuva za borbu protiv autokratskog režima", naveli su iz Saveza za Srbiju.\nBeta: SzS: Nužno jedinstvo svih opozicionih stranaka, pokreta, intelektualaca i gradjana u bojkotu izbora


Neočekivani preokret: Sarajlija pao sa 2 tone kokaina pa pušten na slobodu\nBokser iz Boljakovog potoka\nPiše: Redakcija 05.02.2017 | 22:36\nDavid Cufaj (24), bokser iz Boljakovog potoka u Sarajevu koji je uhapšen u Peruu prošlog mjeseca zbog sumnje da je član grupe koja je krijumčarila dvije tone kokaina, pušten je da se brani sa slobode.\nTužilaštvo je tražilo da Cufaja zadrže u pritvoru jer tvrdi da ima veze sa vođom međunarodne mreže švercera kokaina. Sudu, međutim, to nije bilo dovoljno jer je Cufaj, prema pisanju medija u Limi, "dokazao svoj imigracioni status". Sud je, naime, utvrdio da Cufaj prije hapšenja, 11. januara, nije imao krivični dosije, akreditovan je za rad za jednu rudarsku kompaniju, imao je bankovne transakcije, a ima i porodične veze u Peruu.\nNakon puštanja na slobodu, bivši bokser će raditi kao pomoćnik Bolivaru Manuelu Rondonu, nekadašnjem fudbaleru. Peruanski mediji pokušali su da nađu Rondona na kućnoj adresi, ali nisu uspjeli.\nCufaja su mediji u Peruu označili kao glavnog finansijera narko-grupe koja je pokušala da prokrijumčari dvije tone kokaina koji je zaplijenjen u luci Kalao. Kokain je morskim putem trebao biti prevezen u Holandiju. Istraga ovog slučaja počela je novembra 2016, kad je Cufaj označen kao sigurnosno interesantna osoba i vjeruje se da je poslat u Peru kako bi kontrolirao transport droge.\nKriminalna grupa je osnovala fabriku organskih prehrambenih proizvoda koja im je služila kao paravan za narko-biznis. Prema policijskim procjenama, za kupovinu, transport i skladištenje narkotika grupa je dala četiri miliona dolara, a pošiljka bi na ulici dostigla cijenu od 174 miliona dolara.\nCufaj je odrastao u Sarajevu, a prestao je da se bavi sportom prije svega zbog povrede te se odselio u Holandiju, gde je, kako se sumnja, stupio u kontakt sa peruanskim dilerima i tako navodno počeo da se bavi trgovinom narkoticima.


Izetbegović: BiH glasala o Siriji na osnovu ranijeg stava Predsjedništva\nPredsjedavajući Predsjedništva BiH Bakir Izetbegović obavijestio je ministra inostranih poslova Zlatka Lagumdžiju da predstavnik misije BiH u Generalnoj skupštini UN glasa za usjavanje rezolucije o situaciji u Siriji na osnovu ranijeg stava Predsjedništva BiH.\nS obzirom da zbog odsustva druga dva člana nije održana vanredna sjednica Predsjedništva BiH na kojoj je mogla da bude razmotrena predložena rezolucija, Predsjedništvo BiH nije moglo da usaglasi nikakvu promjenu ranije zauzetog stava o situaciji u Siriji, naveo je Izetbegović u pismu Lagumdžiji.\nOn je podsjetio da je BiH u Generalnoj skupštini UN, na osnovu stava Predsjedništva, glasala za sankcionu rezoluciju o Siriji u novembru 2011. godine, zatim za rezoluciju kojom se osuđuje kršenje ljudskih prava u Siriji i poziva na prekid nasilja, a potom se pridružila i izjavi EU na debati Savjeta bezbjednosti UN u julu ove, u kojoj je tretirana i aktuelna situacija u Siriji.\nIzetbegović navodi da ranije zauzeti stav Predsjedništva o situaciji u Siriji može biti primjenjen i na predloženu rezoluciju Generalne skupštine, koja suštinski ne odstupa niti izlazi iz okvira rezolucija Savjeta bezbjednosti i Generalne skupštine čije usvajanje je BiH podržala.\nIako je zamjenik ministra inostranih poslova BiH Ana Trišić Babić ranije potvrdila Srni da će BiH biti uzdržana na glasanju u Generalnoj skupštini UN o rezoluciji o Siriji, predstavnik BiH je glasao "za".


Kompenzacija u prevođenju\nKada je teorijski aspekat u pitanju, prevodilački posao se sastoji iz primene jasno definisanih prevodilačkih tehnika i postupaka, pri čemu ni odabir određene tehnike ili postupka nije nasumičan, već određen pravilima i normama.\nMeđutim, ne smemo zaboraviti da se kvalitetan prevod zasniva na prevodu značenja, odnosno jezičke poruke, te i tehnike, norme i pravila služe upravo tome. Sa tim u vezi, zanimljivo je porazmisliti o tome u kom delu jedne rečenice zapravo leži srž neke jezičke poruke. Kada indetifikujemo ,,epicentar¨ poruke, oko koga su okupljeni ostali delovi rečenice, možemo početi da razmišljamo o prevodu, odnosno primeni odgovarajuće tehnike ili postupka. Samim tim, odabir odgovarajuće tehnike ili postupka biće određen prirodom srži jezičke poruke, koja može biti leksička, gramatička ili stilska. Upravo se identifikacijom srži jezičke poruke može zaključiti da li jezik na koji se prevodi poseduje isti mehanizam za izražavanje te jezičke poruke kao jezik sa koga se prevodi.\nU priručniku Prevodilačke tehnike i postupci profesora Borisa Hlebeca, mogu se pronaći objašnjenja i primeri upravo za ovakav prevodilački fenomen. Naime, profesor Hlebec definiše ,,ishod primene neke od prevodilačkih tehnika kada se za neku stilsku osobinu izvornika ne može pronaći odgovarajuće stilsko rešenje na istom mestu u prevodu¨ kao kompenzaciju. Ključno je napomenuti da kompenzacija sama po sebi nije tehnika, već rezultat primene neke od tehnika.\nTakođe, kada kažemo da se neka stilska osobina izvornika ne može preneti na istom mestu u prevodu, dolazimo upravo do značaja uočavanja srži jezičke poruke i njenog prenosa u prevodu. To znači da srž neke jezičke poruke u jeziku izvorniku može biti sadržan u jednoj reči, ali se može prevesti tako da u jeziku cilju bude sadržan u reči koja joj nije direktni prevodni ekvivalent, ili bar ne onaj ekvivalent koji se može pronaći u Guglovom prevodiocu. Primera radi, fraza na engleskom jeziku ten thousand quid na srpski se adekvatno može prevesti kao deset soma funti. U engleskoj frazi, znamo da se radi o deset hiljada funti sterlinga, iako to nije eksplicitno, ali je leksema quid stilski obeležena tako da predstavlja žargon, i kao takva mora biti prevedena na srpski jezik. Ukoliko se leksema quid ukuca u Guglov prevodilac, dobija se rešenje funta sterlinga. Iako je značenje prevedeno, izostaje stilska obeleženost koja je neizostavni deo ove jezičke poruke. Iz ove stilske obeleženosti može se mnogo zaključiti o vrsti diskursa, formalnosti jezičke situacije, nekada čak i socijalnom statusu govornika. U prevodu je neophodno prevesti sve ove komponente.\nKao primer gramatičke kompenzacije možemo navesti bilo koju rečenicu na engleskom jeziku koja sadrži Past Perfect Simple Tense (davno prošlo vreme, odnosno pluskvamperfekat) i njen prevod na srpski jezik. Primera radi, rečenica We had had thousands of opportunities se na srpski jezik može prevesti kao Već smo mi imali na hiljade prilika, pri čemu je primenjena tehnika dodavanja priloga već, koji u kombinaciji sa perfektom u srpskom jeziku menja engleski pluskvamperfekat. Činjenica je da bi se i u srpskom jeziku ova jezička poruka mogla prevesti kao Mi smo bili imali na hiljade prilika, ali je arhaičnost pluskvamperfekta u srpskom jeziku uslovila ovu kompenzaciju pri prevodu.\nKao što smo videli u primeru deset soma funti, naročito živopisni primeri mogu se naći u prevodima žargona. Primera radi, u rečenici I've been sitting here for two bloody hours nosioci jezičke poruke su glagolski oblik have been sitting (Present Perfect Continuous Tense, koji je ovde upotrebljen da označi radnju koja je počela u prošlosti, još uvek traje, a njeno trajanje je jako dugo, sudeći po subjektivnoj proceni govornika) i prilog bloody, koji još više naglašava stav govornika prema trajanju radnje. Ako bismo ovu rečenicu preveli na sledeći način: Počeo sam da sedim ovde pre dva krvava sata i još uvek sedim, bilo bi očigledno da je ovakav prevod daleko od adekvatnog. Stoga, kompenzacijom navedenog priloga i glagolskog oblika može se doći do sledećeg rešenja: Džedžim ovde već dva sata, u kome imamo prilog već koji signalizira iziritiranost govornika, a imamo i glagol džedžiti, koji je kolokvijalan i jasno stilski obeležen.\nJoš jedan od primera kompenzacije žargona pozajmićemo iz Hlebecovog priručnika. U pitanju su rečenice Anybody except John would have taken the goddamn hint. Not him though. U prvoj rečenici pojavljuje se pridev goddamn, koji se na srpski jezik popularno prevodi kao vražji ili prokleti (tako da se često može čuti da neko opiše film kao prokleto dobar ili knjigu kao prokleto zanimljivu). Što se ova rešenja više odomaćuju, najpre neadekvatnim prevodima, a kasnije nekritičnom upotrebom u govoru, dobija se sistemski neukus u upotrebi maternjeg jezika. Stoga se stilski obeleženi deo jezičke poruke može premestiti na drugo mesto u sistemu jezika na koji se prevodi, pa možemo dobiti sledeće rešenje: Svako bi sem Džona ukapirao o čemu se radi. Ali on jok. Ovo rešenje je stilski obeleženo kolokvijalizmima, te su se i značenje i stil preneli mehanizmima srpskog jezika.\nOd izuzetne je važnosti obratiti pažnju na stil i formalnost jezičke poruke pri prevodu, te nije zgoreg još jednom naglasiti da osnovno poznavanje rečenične strukture i leksike jezika izvornika nije preduslov za dobar prevod. Često se zaboravlja da je za prevođenje neophodno dobro poznavanje ovih struktura i u jeziku na koji prevodimo, odnosno u ovom slučaju, našem maternjem jeziku, kako bi prevod bio ne samo semantički, već i pragmatički adekvatan. Na kraju krajeva, prevod mora sadržati iste stilske osobenosti kao i original, tako da odslikava književnu vrednost originala. Upravo u tome leži lepota prevođenja i istinska veza među jezicima.


Nikola Jovanović: Upozoravam SNS da ne zloupotrebljava policiju u obračunu sa opozicijom\nBeta 27. februara 2020. 12:55\nŠef odborničke grupe Saveza za Srbiju (SzS) u Skupštini Beograda i potpredsednik Narodne stranke Nikola Jovanović upozorio je danas Srpsku naprednu stranku (SNS) da ne izaziva incidente i provokacije u Beogradu i da ne zloupotrebljava policiju u obračunu sa opozicijom i gradjanima.\n„Situacija je posebno teška u Rakovici, gde je u nedelju predsednik opštine Vladan Kocić sa policajcima i aktivistima SNS-a organizovao opkoljavanje štanda Saveza i time sprečio gradjane da se obaveste o alternativama naprednjačkom režimu“, rekao je Jovanović ispred zgrade opštine Rakovica.\nSZS je danas organizovao akciju u Rakovici u kojoj su, pored Jovanovića, učestvovali i predsednik opštine Stari grad Marko Bastać, kao i gradjani i članovi i aktivisti stranaka koje čine Savez.\n„Državni sekretar MUP-a Milosav Miličković lično rukovodi batinaškim odredima i zloupotrebljava policiju u partijske svrhe. Više nećemo trpeti provokacije i upozoravamo ih da je sva odgovornost na njima. Mi ne želimo incidente, nego borbu argumentima, ali branićemo se ako budemo prinudjeni“, rekao je Jovanović.\n„Kocić i Miličković organizuju provokacije protiv opozicije umesto da su izgradili pet obdaništa koja nedostaju u Rakovici i sprečili divlju gradnju. Obećavali su izgradnju Bulevara patrijarha Pavla, a posle tačno dve godine projekat je još u prvim fazama i opet se koristi u predizborne svrhe. Vlast je u Rakovici uništila i fabriku IMR“, naveo je Jovanović.\nOn je dodao da je sinoć priveden gradjanin Čukarice zato što je uzeo spisak sa njegovim ličnim podacima od SNS aktivista i da je dva sata zadržan u policijskoj stanici.\n„Ovde smo da pokažemo da se ne plašimo, ali i da nijedan opozicioni aktivista ili gradjanin neće biti ostavljen na cedilu“, istakao je Jovanović.\nOn je naveo da Narodna stranka i SZS nude drugačiju viziju Rakovice, Beograda i Srbije.\n„Nudimo viziju Rakovice u kojoj će svako imati vodovod i kanalizaciju, u kojoj neće nedostajati obdaništa i škola, gde će se razviti biznis oko železničke stanice, gde će vladati urbanistički red, gde ćemo izgraditi nove bulevare, jedan koji će povezati opštinu sa Mostom na Adi, a drugi od Trošarine do Vidikovca“, rekao je Jovanović.\nBastać je naveo da ne čudi što su baš u opštini Rakovica „uniformisani naprednjaci“ napali opozicione aktiviste, pošto je poznato da je ta beogradska opština potrošila više od 20.000 evra na stranačku opremu za kampanju.\n„Predsednik opštine je parama gradjana platio jakne, prsluke, majice, dukseve i kačkete koje stranački vojnici moraju da nose dok ucenjuju gradjane i prepadaju opozicionare“, rekao je Bastać.\nMarković Palma poklonio Vučiću kapu, zamolio ga da je nosi…\nMiloš Janković: Pravosudje je trebalo da reaguje na Vučićeve…\n- Znaš li ti ko su Srbi?\n- A da kako ne bi zna, oni sporedni likovi u vicevima!


Nova stranka: Režim guši gradjane zagadjenjem i gaženjem ljudskih prava i slobode medija\nBeta 24. januara 2020. 11:10\nNova stranka ukazala je u saopštenju „na sav besmisao“ izjave ministra za rudarstvo i energetiku Aleksandra Antića „da termoelektrane nisu doprinele zagadjenju, da praškastog zagadjenja nema i da je rešen problem emisije sumpor-dioksida u termoelektranama“, navodeći da to demantuju izveštaji svetskih i evropskih organizacija koje se bave merenjem zagadjenja.\nU saopštenju piše da ne pozivaju ministra na stid koji bi trebalo da oseća, dok se gradjani Srbije bukvalno guše, već ga podsećaju da, kako su u februaru 2019. godine objavile svetske organizacije Health and Environment Alliance (HEAL), Greenpeace i druge, termoelektrane na zapadnom Balkanu, medju kojima EPS ima ubedljivo najveće instalisane kapacitete, ne truju konstantno samo gradjane njihovih država, već ugrožavaju javno zdravlje čitave Evrope.\n„Termoelektrane na zapadnom Balkanu prosečno emituju 20 puta više sumpor-dioksida i čvrstih čestica nego termoelektrane u EU, dok cena ovog zagadjenja iznosi najmanje 1,9 milijardi evra godišnje za zdravstvene sisteme zemalja zapadnog Balkana, i više od 3.000 prevremeno umrlih i 8.000 slučajeva oboljenja bronhitisa kod dece godišnje“, navodi se u saopštenju u kojem se poziva na podatke Energetske zajednice.\nKako navodi Nova stranka „ono što brine zemlje EU sa odgovornim vladama jeste da je uticaj zagadjenja iz termoelektrana zapadnog Balkana utvrdjen u Rumuniji, Madjarskoj, Grčkoj, Italiji, Nemačkoj, Bugarskoj i Austrija. Svetska zdravstvena organizacija ne poznaje termin „bezbedno“ ili „nisko“ zagadjenje vazduha česticama, dok sumpor-dioksid definiše kao vrlo toksičan za ljude kada se udiše“.\n„Čak i jednokratno izlaganje visokim koncentracijama može da izazove opasna zdravstvena stanja, kao što je astma. U atmosferi može da reaguje i formira takozvano sekundarno zagadjenje čvrstim česticama, a na zagadjenje vazduha u Srbiji u značajnoj meri utiču termoelektrane na ugalj“, navodi se u saopštenju.\nNova stranka je podsetila i da je protiv Srbije (zbog zagadjenja iz termoelektrana) 15. januara pokrenut preliminarni postupak zbog nepoštovanja Direktive o velikim ložištima od strane Sekretarijata Energetske zajednice, organizacije čiji je Srbija član.


IZBORI 2016: Ko se najviše pominje u štampanim medijima, i ko koga najviše napada?\nProšle nedelje predsednik Srbije je i zvanično raspisao vanredne parlamentarne izbore čime je i „zvanično“ počela borba stranaka za prisustvo u medijima.\nOd 5.marta u saradnji sa agencijom Real Time Clipping počeli smo da pratimo prisustvo stranaka u štampanim medijima, a prema podacima za period od 5-11. marta, od ukupno 404 objave u kojima se pominju političke stranke, najveću zastupljenost ima Srpska napredna stranka (169 objava).\nDa napomenemo, u pitanju su samo objave u kojima se pominju stranke, ne i aktivnosti Vlade Srbije.\nIza SNS-a, sledi Demokratska stranka sa 108 objava, pa Socijalistička partija Srbije sa 79 objava.\nOno što ćemo pratiti u narednim nedeljama su i takozvani „napadi“ stranke na stranku.\nPrema podacima Real Time Clipping–a, najviše „napada“ imala je SNS, dok je ista stranka i najviše puta „napadnuta.“ DS je u protekloj nedelji imao pretežno defanzivnu ulogu – demantima se branio od napada SNS-a. Pokret socijalista je zamerke upućivao isključivo DS-u i koaliciji Dveri-DSS, dok su Radikali oštro kritikovali DSS i SPS.\nMoglo bi se zaključiti da stranke u prvoj nedelji predizborne kampanje još uvek nisu krenule sa intezivnom upotrebom direktnih napada i serije uvreda, koje će se svakako intezivirati tokom nastavka predizborne kampanje.\nKada su mediji u pitanju, najviše objava imale su Večernje novosti, a slede novosadski Dnevnik i Danas.\nizbori 2016/mediji/medijska zastupljenost/stranke/vanredni izbori\nKosovski biznis u rukama političara ili njihovih rođaka\nPrinc Čarls danas u Beogradu


SKUPŠTINA REPUBLIKE SRBIJE BI TREBALO DA DONESE REZOLUCIJU O PUTU SRBIJE U EU\nZamenik predsednika Odbora za evropske integracije u Skupštini Srbije Laslo Varga izjavio je da bi bilo dobro da republički parlament, na početku jesenjeg zasedanja, donese rezoluciju o putu naše zemlje ka punopravnom članstvu u EU.\n"Bilo bi dobro, kako iz političkih i pravnih razloga, tako i zarad doživljavanja celokupnog procesa evrointegracija u javnom mnjenju, da u Skupštini Srbije bude doneta rezolucija o našem putu ka punopravnom članstvu u EU", rekao je Varga u intervjuu novosadskom Dnevniku.\nOn je napomenuo da su neke zemlje, koje su danas članice EU, upravo na taj način kretale u pregovore sa Briselom i dodao da je uveren u to da bi usvajanjem takvog dokumenta, kojim bi bili utvrđeni "jasni temelji šta će ko u tom procesu da radi, šta Vlada a šta parlament, trebalo započeti jesenje zasedanje Narodne skupštine".\nGovoreći o ulozi republičkog parlamenta u nastavku procesa evrointegracija, Varga je napomenuo da su u tom pogledu moguća dva rešenja, odnosno da Skupština ima aktivniju ili pasivniju ulogu.\nPrva mogućnost bi značila da bi delegacija Srbije pred svaku rundu pregovora sa Briselom po pojedinim oblastima utvrđivala strategiju u saradnji sa skupštinskim Odborom za evropske integracije dok bi prema drugoj parlament mogao da bude samo informisan o pregovaračkoj poziciji naše državne delegacije.\nVarga je istakao i da je glavni pregovarač naše zemlje sa EU izuzetno važna figura u tom procesu i dodao da je "nužno postići dogovor i o celoj strukturi koja će iza njega stajati i (ili) će ga pratiti".\nOn je napomenuo da se još razgovara o definisanju te pregovaračke strukture i naglasio da kada se ona na kraju jasno utvrdi, biće lakše i pronaći ljude za određene pozicije u njoj.


LE: Rusi ne priznaju “pasoš Kosova” – mojKontakt portal – Radio Televizija Kontakt\nSt. Galen u četvrtak igra u Moskvi revanš plej ofa za mjesto u LE sa Spartakom, poslije 1:1 u Švajcarskoj.\nSa ekipom u Rusiju nije mogao da otputuje Kristijan Nuši, jer ne posjeduje legitimnu putnu ispravu. Nuši ima samo pasoš takozvane Republike Kosovo, koju Rusija ne priznaje, pa je morao da ostane u Švajcarskoj.\nKristijan Nuši je rođen u Klini, a devedesetih je igrao za mlađe kategorije Prištine (i u doba kada je vlasnik i predsjednik kluba bio Željko Ražnatović), tada učesnika najvišeg ranga fudbala u SRJ. U ljeto 1999. odselio se da bi igrao fudbal u Švajcarskoj.\nNastupao je za Špic, Vil i Arau, a od 2009. igra za St. Galen, sa kojim se plasirao u Superligu i izborio mjesto u Evropi.\n„Tačno je da Kristijan Nuši nije dobio vizu“, rekli su predstavnici kluba Rojtersu.\nKlub još uvijek nije odlučio da li da se žali UEFA, ali je izvjesno da je za meč koji se igra u četvrtak zakasnio.\nNuši je prethodnih godina igrao u ilegalnim mečevima reprezentacije nepriznatog FS Kosova. FIFA je prošle godine najprije dozvolila svojim članicama da igraju se selekcijom FFK, ali je ubrzo, poslije reakcije čelnika FSS, suspendovala tu dozvolu. U međuvremenu je timovima sa kosova dozvoljeno da igraju mečeve mlađih kategorija, u ženskoj i amaterskoj konkurenciji.\nNuši je ove sezone bio standardni igrač St. galena, nastupio je u svih 6 mečeva švajcarskog šampionata i odigrao svih 90 minuta meča sa Spartakom.


MAGAZIN EUROMONEY Priznanje Erste Banci “Najbolji pružalac usluga u Srbiji” – Plodna Zemlja\nU Anketi o upravljanju gotovinom 2021, koju sprovodi renomirani finansijski magazin Juromani (Euromoney), Erste Banka je prepoznata kao Najbolji pružalac usluga u Srbiji.\nOva anketa, koju Juromani sprovodi već dugi niz godina, identifikuje vodeće pružaoce usluga i proizvoda u segmentu upravljanja gotovinom. Ove godine je u sklopu ankete učestvovalo više od 27.000 korporativnih klijenata.\n„Izuzetno smo ponosni na činjenicu da je naša usluga dobila najviše ocene i koristim priliku da se zahvalim našim klijentima koji su nas prepoznali kao pouzdanog partnera. Upravljanje gotovinom je usluga koju mala, srednja i velika preduzeća svakodnevno koriste u svom poslovanju, a ova nagrada dokazuje visok kvalitet. Katalog proizvoda iz ovog segmenta poslovanja se neprestano inovira i proširuje u skladu sa potrebama klijenata. Nagrada nas dodatno obavezuje da nastavimo da svakodnevno razgovaramo sa njima i ponudimo naprednija rešenja koja će doprineti njihovom efikasnijem poslovanju. Na kraju bih želela da zahvalim svim koleginicama i kolegama na njihovoj posvećenosti i trudu da obezbede i pruže najbolju uslugu“, rekla je Jasmina Šarić, direktorka Odeljenja za transakciono bankarstvo Erste Banke.\nTagoviErste banka Magazin Euromoney Priznanje


RTS :: Podrška formiranju Bezbednosnih snaga Severa\nPolitika Podrška formiranju Bezbednosnih snaga Severa\nsubota, 15. mar 2014, 12:39 -> 12:47\nPodrška formiranju Bezbednosnih snaga Severa\nPredstavnici Srba sa severa Kosova i Metohije daju punu podršku Vladi i predsedniku Srbije u zahtevu da na prostoru severa Kosova budu formirane Bezbednosne snage Severa.\nPolitički predstavnici Srba sa severa Kosova i Metohije saopštili su da daju punu podršku Vladi i predsedniku Srbije u zahtevu da na prostoru severa Kosova budu formirane Bezbednosne snage Severa, koje bi odlikavale etnički sastav stanovništva na tom području.\n"Mi politički predstavnici Srba sa severa Kosova i Metohije dajemo punu podršku Vladi Republike Srbije i Predsedniku Republike Srbije u zahtevu da se na prostoru severa Kosova i Metohije formiraju Bezbednosne snage Severa, poput onih čiju najavu planira Priština, a koje po briselskom sporazumu ne smeju biti prisutne na severu Kosova i Metohije", navodi se u saopštenju.\n"Etnički sastav Bebednosnih snaga Severa bi odslikavao etnički sastav stanovništva na severu, a njihovo postojanje bi bilo garant bezbednosti i sigurnosti. Na čelu tih snaga bi bio pripadnik srpskog naroda, koji bi bio biran od strane Zajednice srpskih opština".\nPotpisinici ovog saopštenja su članovi Upravljačkog tima Zajednice srpskih opština, Načelnik Kosovsko-mitrovičkog okruga, gradonačelnici Severne Mitrovice, Zvečana, Zubinog Potoka i Leposavića, predsednici Skupština tih opština, kao i njihova Privremena veća.


Tesla Model Y će se uskoro proizvoditi i u Kini - Auto Republika\nTesla Model Y će se uskoro proizvoditi i u Kini\n11/09/2020 - 07:23\nFabrika u Šangaju priprema se da pre kraja tekuće godine počne sa procesom proizvodnje Modela Y, automobila od kojeg u Tesli imaju velika očekivanja.\nŠta više, Model Y bi uz Model 3 trebalo da „nosi“ prodaju američke marke. Tesla trenutno radi na proširivanju svojih proizvodnih kapaciteta i uvećanju fabrike u Kini, a kako se očekuje da ovi radovi budu završeni između oktobra i novembra ove godine, strani mediji veruju da će prvi primerci Modela Y sići sa proizvodnih traka u Šangaju pre kraja 2020. godine.\nKoliko brzo napreduje Tesla u Kini govori podatak da je ova fabrika počela sa radom krajem prethodne godine. Jasno je da Kina kao globalni centar elektrifikacije ima šta da ponudi za lidera u ovom segmentu. Model 3 je već ostvario odličan uspeh na kineskom tržištu, i nema razloga da ista situacija ne bude i sa Modelom Y.\nAmerička marka do sada nije želela da da precizan datum u vezi sa početkom proizvodnje električnog SUV-a u Kini. No, sve upućuje na to da će proces montaže prvih jedinica ovog automobila početi veoma brzo. Ranije nego što se očekivalo.\nIpak, iako bi proizvodnja Modela Y trebalo da počne pre kraja 2020. godine, očekuje se da će prvi primerci Modela Y biti isporučeni svojim novim vlasnicima početkom naredne godine.\ntags: kina tesla Tesla Kina tesla model Y\nprevious Novi šef Renaulta: Treba da se ugledamo na PSA grupaciju!\nnext Počinje preporod Maseratija\nBMW-ovo snabdevanje baterijama stabilno i pouzdano za razliku od rivala\n12/03/2020 - 15:49\nDeset godina karijere slavnog Lamborghinijevog Aventadora\n05/07/2021 - 07:50\nDaimler Trucks sa Mitsubishi Fuso Truck predstavio električni šleper\n26/10/2017 - 13:38


Naslovna Info Novo u gradu UPIS U TOKU: Studirajte Alfa BK Univerzitet u Bačkoj Palanci\nUkoliko se upišete do 20 jula ostvarujete popust na Osnovne akademske studije u Bačkoj Palanci - Cena prve godine 990E na 10 rata.\nU martu mesecu Delegacija Alfa BK Univerziteta na čelu sa Dragomirom Karićem boravila je u poseti predsedniku opštine Bačka Palanka Branislavu Šušnici, sa idejom da u što skorijem periodu počne sa radom konsultativni centar Alfa BK Univerziteta, prvog privatnog univerziteta, u Bačkoj Palanci.\nAlfa BK Univerzitet je prvi privatni Univerzitet u Srbiji. Osnovan je 1993. godine po Zakonu o univerzitetu Republike Srbije. Studije na Univerzitetu su četvorogodišnje.\nUkoliko se upišete do 20 jula ostvarujete popust na Osnovne akademske studije – Cena prve godine 990E na 10 rata.\nUpis je u toku na sve smerove, a nastava će se održavati u Bačkoj Palanci\nSvoje dugogodišnje postojanje Univerzitet može da zahvali: kvalitetnom profesorskom kadru, objektivnom ocenjivanju studenata, studijskim programima koji su prilagođeni tržištu, administraciji u službi studenata, kvalitetnoj praksi naših studenata,uspešnoj međunarodnoj saradnji, adekvatnim uslovima – savremeno opremljenim kabinetima i učionicama, na više od 2000 kvadratnih metara.\nDiplome Alfa BK Univerziteta su priznate u zemljama Evrope i sveta.\nBK Univerzitet nudi preko 20 akreditovanih studijskih programa i mogućnost odlaska na stručnu praksu.\nU okviru Alfa BK Univerziteta nalaze se:\n– Ono što je moguće kod nas na fakultetu je da završite studije koje ste započeli na nekom drugom fakultetu, ili čak i našem u nekom ranijem periodu. Možete da se prekvalifikujete, upišete, master ili doktorske studije. Nastava će se održavati u srednjim školama u Bačkoj Palanci.\nAgrobiznis i agrarna ekonomija\n-Fotografija i kamera\n-Muzička produkcija i dizajn zvuka\n-Produkcija u umetnosti i u medijima\n-Filmska i televizijska režija i montaža – Moduo Režija i Moduo Montaža\nProgrami akreditovani u okviru Alfa BK univerziteta\n-Organizacija, tehnologija građenja i menadžment u građevinarstvu\n-Energetska efikasnost u zgradarstvu\nFakulet za finansije, bankarstvo i reviziju\n-Agrobiznis i agroekonomija\n-Menadžment u sportu\n-Menadžment trenažne tehnologije\n-Anglistika – književnost\n-Anglistika – lingvistika\n-Kreiranje imidža u umetnosti i medijima\n-Umetnost dokumentarnih formi\n-Kompjuterska muzika i multimediji\n-Interdisciplinarne studije vizuelnih i scenskih umetnosti – Modul Multimedijalno scensko stvaralaštvo i Modul fotografija i kamera\nFakultet za finansije, bankrastvo i reviziju\nMeđunarodna trgovina i biznis\nViše informacija oko upisa na fakultet možete dobiti na telefon: 064 259 6038 ili na mail backapalanka@alfa.edu.rs\nViše informacija možete naći i na njihovom sajtu alfa.edu.rs\nPrijavi se i budi Najbolji!\nPrethodni tekstŠkolski kalendar za vojvođanske đake\nSledeći tekstŠkolskoj deci pažnja u poslednjoj deceniji opala za polovinu


pink.rs | Dinar stabilan uz podršku NBS, kurs danas 117,74\nNarodna banka Srbije kupila je 15 miliona evra na međubankarskom deviznom tržištu, i zvanični srednji kurs dinara iznosiće danas 117,74 dinara za evro, što je neznatna promena u odnosu na juče, objavila je NBS.\nDinar će prema evru biti jači za 0,1 odsto na mesečnom i za 0,3 posto na godišnjem nivou, a u odnosu na početak godine jači za 0,4 procenta.\nIndikativni kurs dinara prema dolaru je oslabio danas za 0,1 odsto na 105,6577 dinara za dolar. Dinar je prema dolaru na mesečnom nivou slabiji za 1,6 odsto, na godišnjem za 4,3 procenta, a od početka godine je u padu za 2,1 posto.\nNBS je od početka godine kupila na međubankarskom deviznom tržištu ukupno jednu milijardu i 730 miliona evra, uključujući i današnju intervenciju, i prodala 130 miliona kako bi ublažila prekomerne dnevne oscilacije kursa.\nNBS intervenisala kupovinom evra, kurs danas 117,95\nDinar stabilan uz podršku NBS, kurs 118,0714\nNBS prodala 15 milion evra - Kurs dinara u 117,6300


OFPS tuži neprofitnu televiziju koja je promovisala nauku i kulturu, traži više od 1,3 miliona\n02. okt 2019.\nZoran Strika | 02. okt 2019.\nOrganizacija proizvođača fonograma je, posle Maje Pavlović i Kanala 9, tužila i Srpsku naučnu televiziju zbog emitovanja muzike mladih autora sa kojima je ta televizija imala ugovor o besplatnom emitovanju i potvrdu da nisu članovi organizacije za zaštitu autorskih prava. Traže više od 1,3 miliona dinara pošto je jedan od tih muzičara, bez znanja SNTV, postao član OFPS\nOrganizacija proizvođača fonograma Srbije (OFPS) tužila je udruženje Komitet znanja Srbije, osnivača Srpske naučne televizije (SNTV), od kojeg traži više od 1,3 miliona dinara. I dok predsednik udruženja mladih Komitet znanja Srbije Živojin Petrović navodi za Cenzolovku da ne priznaju taj dug zato što je, prema njegovom mišljenju, nezakonito obračunat, u OFPS-u poručuju da su se upravo zakonom rukovodili kada su odlučili da tuže osnivača te neprofitne televizije.\nSrpska naučna televizija (SNTV) krajem prošle godine postala je Brainz TV, koja posluje u okviru United Media grupe. Sve do tada, tokom pet godina postojanja, Srpska naučna televizija bavila se isključivo naukom, umetnošću i sportom, promovišući uglavnom mlade ljude koji ostvaruju vrhunske rezultate u svojim oblastima, a za koje u medijima najčešće čujemo tek onda kada se odluče da napuste zemlju.\nZa tih pet godina, preko Komiteta znanja Srbije, kaže Živojin Petrović, realizovano je na desetine vrednih projekata čiji su fokus bili mladi. On ukazuje i na to da televizija nije imala pravne probleme u funkcionisanju, niti im je na pamet padalo da bi mogli da budu tuženi.\nZa svoje emisije, govori Petrović za Cenzolovku, koristili su samo onu muziku za koju je bilo naznačeno da je besplatna za korišćenje ili koja se na korišćenje dobija uz kupljene programe. Komercijalnu muziku nisu koristili, ali su i pored toga OFPS-u svakog meseca slali muzičke košuljice.\nProblem se javio u maju 2018. godine, kada je na adresu SNTV-a stigla faktura za 2017. godinu na iznos viši od 600.000 dinara. Petrović je, kaže, bio šokiran, ali su on i njegovi saradnici odmah shvatili u čemu je problem…\nNeopevani problemi i razgovori\nNakon brojnih poziva da emituju spotove mladih autora i bendova, u Srpskoj naučnoj televiziji su odlučili da prikažu i tu stranu mladih koji su se u njihovim prilozima najčešće pojavljivali kao talenti, naučnici ili umetnici. Sa 14 autora su se dogovorili da će muziku besplatno ustupati SNTV-u, a oni koji su snimili spotove dozvolili su toj televiziji da ih emituje od početka 2017. godine.\nPitali smo ih (OFPS) zbog čega nam i dalje šalju fakture iako smo prestali sa emitovanjem bilo kakve muzike, a ne samo sporne pesme. Odgovori su se svodili na to da „kada jednom uđeš u kolo – to je to“ (Živojin Petrović)\n„Mi smo razgovarali sa tim mladim ljudima, od svih smo dobili potvrde da nisu članovi organizacija za zaštitu autorskih prava i dobili smo dozvole da njihovu muziku i spotove emitujemo na našoj televiziji. Tek kada je cela ova priča oko faktura i naplate naknade počela, saznali smo da je jedan od autora postao član OFPS-a. I tu se sve zakomplikovalo, iako smo prethodno dobili dozvolu za emitovanje spota i pesme. Onog momenta kada je nama stigao dopis OFPS-a i u njemu faktura za 2017. godinu, mi smo doneli odluku da nijedan od muzičkih spotova više ne emitujemo. Vratili smo tu fakturu, osporili je i od tog trenutka kreću razgovori sa OFPS-om“, priča Petrović.\nNaš sagovornik kaže da u nekim momentima razgovori sa predstavnicima OFPS-a nisu bili nimalo prijatni, te da im je stavljano do znanja da mogu da budu tuženi tako da izgube i sopstvenu imovinu. Sve je to, dodaje Petrović, zaplašilo one koji su angažovani oko televizije.\nOn poručuje da je problematično to što je OFPS nastavio da šalje fakture SNTV-u i nakon što su prestali da emituju muzičke spotove.\n„Pitali smo ih zbog čega nam i dalje šalju fakture iako smo prestali sa emitovanjem bilo kakve muzike, a ne samo sporne pesme, a odgovori su se svodili na to da ‘kada jednom uđeš u kolo – to je to’“, dodaje Petrović.\nOFPS: Prinuđeni smo na tužbu\nA zbog čega je nastavljeno slanje faktura i nakon što je Srpska naučna televizija prestala sa emitovanjem muzike? To je, kako kažu u OFPS-u, učinjeno pošto je kontrolom dostavljenih košuljica i monitoringom utvrđeno da se emituju „predmeti zaštite OFPS-a“.\nU ovoj organizaciji za Cenzolovku navode da je Srpska naučna televizija ukazala OFPS-u na to da su prestali sa emitovanjem muzike, ali im je to stiglo dopisom od 23. avgusta, tri meseca posle slanja fakture, nakon što je odluka o ukidanju muzičkog programa doneta i u trenutku kada se već odvija korespondencija između dve organizacije.\nOFPS navodi i zakonske odredbe kojih se pridržavaju, ukazujući na to da se minimalna naknada obračunava prema servisnoj zoni pokrivanja stanovništva, te da ne može biti fiksno određena, već se obračunava za svakog korisnika naknade prema utvrđenim pravilima.\nU slučaju da medij ne ostvaruje prihode, objašnjavaju, naknada se određuje zavisno od „troškova korisnika potrebnih za obavljanje delatnosti u okviru kojih iskorišćava predmete“, a ta naknada ne može da bude niža od minimalne naknade.\nPitanje minimalne naknade bilo je i sama suština štrajkova glađu vlasnice Kanala 9 Maje Pavlović, koja je tvrdila da OFPS svoje naknade naplaćuje nezakonito, te da one nisu prilagođene televizijama koje moraju da plaćaju namete, zbog čega se i spori sa ovom organizacijom. Nakon njenog poslednjeg štrajka, rečeno je da će visina naknada koje naplaćuju SOKOJ i OFPS biti preispitana.\nU OFPS-u dodaju da je naknada koju je trebalo da plaća SNTV znatno umanjena u avgustu 2018. godine, jer se ovaj medij više nije nalazio u ponudi Telekoma Srbija, pa je umesto naknade od 66.000 dinara, faktura obračunavana na iznos od 18.740 dinara.\n„Povući ćemo tužbu ako…“\nU julu ove godine Srpska naučna televizija je pitala koja su to prava i ko su nosioci autorskog prava za koje je ova organizacija prethodno izdala fakture. Na to su u OFPS-u poručili da plaćanje naknade nije ugovorna već zakonska obaveza, te da je „prethodno ponuđeno zaključenje ugovora sa OFPS-om opciono, a plaćanje naknade u slučaju korišćenja predmeta zaštite obavezno“, i još jednom ponovili da su fakture slate za onaj period u kojem je utvrđeno emitovanje zaštićene muzike.\nU OFPS-u kažu za Cenzolovku da su nekoliko puta pokušavali da nađu zajedničko rešenje kako bi se spor sa SNTV-om rešio, ali da to nije uspelo. Toj neprofitnoj televiziji ponuđen je popust od 20 odsto i plaćanje na 10 mesečnih rata, odobreno je zaključenje sporazuma o načinu i dinamici izmirenja dospelih potraživanja kroz reprogram i davanje popusta, ali je, tvrde, Srpska naučna televizija ponovo tražila oslobađanje od plaćanja.\nIako je tužba podneta, mogućnost za mirno rešavanje ovog spora i dalje je otvorena, a pokretanje sudskog postupka je krajnja mera kojoj se pristupilo usled neodgovornog i neozbiljnog stava Srpske naučne televizije (OFPS)\nNakon što su još dva puta ponudili zaključenje sporazuma i plaćanje u ratama, Srpska naučna televizija je ponudila da plati 100.000 dinara za nastale dugove, što je OFPS odbio.\n„S obzirom na to da tokom nekoliko meseci dijaloga nije postignut zadovoljavajući dogovor, organizacija OFPS je pokrenula sudski postupak protiv SNTV radi naplate dugovanja na ime emitovanja predmeta zaštite za 2017. i 2018. godinu. Iz svega navedenog može se zaključiti da je organizacija OFPS imala ozbiljnu nameru da sporazumom reši spor sa SNTV, ali nakon ignorisanja svih dostavljenih ponuda i odugovlačenja oko rešavanja ovog pitanja, bili smo prinuđeni da pokrenemo sudski postupak. Iako je tužba podneta, mogućnost za mirno rešavanje ovog spora je i dalje otvorena, a pokretanje sudskog postupka je krajnja mera kojoj se pristupilo usled neodgovornog i neozbiljnog stava Srpske naučne televizije“, poručuju u OFPS-u.\nNa pitanje ima li prostora za dogovor, u OFPS-u kažu da će „ukoliko Srpska naučna televizija zauzme ozbiljan stav i zaključi sporazum pod uslovima koji su im odranije poznati, organizacija OFPS tužbu povući“.\nPetrović: Da li je normalno da monopol ima samo jedno udruženje?\nŽivojin Petrović u razgovoru za Cenzolovku ponavlja kako je Srpska naučna televizija sve do svog gašenja bila neprofitna, te da nije imala nikakve reklame u svom programu. On tvrdi da im je bilo nuđeno i to da deo duga otplate, a da se dela duga reše tako što će kroz program emitovati reklame za muziku.\n„Mi ćemo se pravno boriti i zbog načina na koji se naknada naplaćuje, a i zato što smo uvršteni u grupu komercijalnih televizija, od kojih neke i žive od muzike koju emituju, a mi ne možemo sa tim ni da se poredimo. Jednostavno, to nije fer. Bilo je uzaludno objašnjavati kako je ta naknada izuzetno veliki trošak za nas, da nas to automatski gasi na medijskoj sceni, kako opstajemo zahvaljujući projektima i malim donacijama, kako u našem udruženju okupljamo genijalce sa plemenitom i jedinstvenom misijom – promocijom obrazovanja, nauke, kulture… ali ništa od toga nisu želeli da čuju i razumeju“, navodi Petrović.\nKako kaže, agonija pretnji, ucena i prisile OFPS-a se nastavila sve dok se Srpska naučna televizija nije ugasila i dok nisu tuženi Privrednom sudu za 1,3 miliona dinara.\nUmesto zaključka, Petrović postavlja niz pitanja:\n„Da li bi ova sredstva dobili pomenuti studenti? Da li je normalno da u Srbiji monopol u ovoj oblasti ima jedno udruženje? Da li je program koji je Srpska naučna televizija emitovala tokom svog postojanja naneo štetu nekom? A da li nad popom ima pop – saznaćemo u narednom periodu.“\nU međuvremenu, ideju iz koje je nastala Srpska naučna televizija nastavlja Brainz TV, čije emitovanje i postojanje nije ugroženo ovom tužbom, jer se radi o različitim pravnim licima.\nOFPS nudi dug na rate, Pavlović odbija ovu ponudu\nVeran Matić: Naknadu koju osporava Maja Pavlović valjalo bi korigovati\nBRAINZ TV skinut sa Telekoma i dobio fakturu OFPS posle početka saradnje sa UM (VIDEO)\nOFPS Srpska naučna televizija\n← Bećković: RTS se otvara za Informer, a zatvara za TV Mrežu\nDžamal Kašogi: Traženje pravde godinu dana posle brutalnog ubistva saudijskog novinara →\n1 komentar za: “OFPS tuži neprofitnu televiziju koja je promovisala nauku i kulturu, traži više od 1,3 miliona”\nGotovi ste…na žalost. Radio sam na radiju koji je OFPS zatvorio na ovakav način…niko im ništa nemože. 🙁\n03. okt 2019. at 08:48


Gradina šampion Prve okružne fudbalske lige - KruševacGrad\nPrvo mesto u prvenstvu Druge okružne lige osvojila je ekipa Rubina DS, dok je u Trećoj ligi trijumfovao Varvarin\nPoslednje kolo prvenstva Prve lige Fudbalskog saveza Rasinskog okruga nije donelo iznenađenja koja bi promenila stanje na vrhu tabele. Gradina je u Pejovcu bila sigurna protiv Čitluka (3:0), dok je Gornji Stepoš osvojio samo bod na gostovanju ekipi Sloge (4:4). Na kraju sezone, Gradina je bolja od ostalih – osvojila je šampionsku titulu sa 70 bodova, tri više od drugoplasiranog Gornjeg Stepoša. Fudbaleri iz Pejovca ostvarili su time i najveći uspeh u istoriji kluba – plasman u Zonu Zapad.\n– Ovo je veliki uspeh za Gradinu – za klub ali i čitavo naše mesto, iza koga su godine želje, rada, htenja. Emocije su jake, svi smo srećni i želimo da nastavimo da igramo na visokom nivou, koji viši rang svakako i zahteva – rekao je predsednik kluba Miloš Ognjanović.\nTrener Miroslav Lazarević kaže da se do šampionske titule došlo zahvaljujući posvećenosti i maksimalnom zalaganju svih u timu:\n– Sezona je bila teška, imali smo par pehova, dosta povređenih igrača, ali nismo odustajali u nijednom trenutku i jedino tako se i moglo završiti na ovoj poziciji.\nIgrač Gradine Vladimir Vukadinović završio je Prvu okružnu ligu kao najefikasniji strelac – postigao je 34 gola:\n– Ono što čini ovu ekipu najboljom je karakter i dobri duh tima, druženje, iz toga prozilazi i igra. Jedino tako sam i mogao da postignem ovoliko golova, iza svakog stoji ceo tim, ja sam samo na kraju njegov kvalitet u zajedništvu samo potvrdio ovolikim brojem pogodaka.\nPehar novom šampionu je uručio predsednik fudbalskog saveza Rasinskog okruga Vladan Gašić, pre revijalne utakmice između ovog kluba i selekcije Prve lige odigrane na stadionu Borca u Bivolju. Pehari su podeljeni i najboljem strelcu Prve lige Vladimiru Vukadinoviću, kao i golgeterima Druge (Milan Vesiću, FK Polet 57, 26 golova) i Treće lige (Kaplarević Milan, FK Ratajac, 16 golova). Sama utakmica završena je pobedom prvoligaške selekcije sa 6:1.\nPrvo mesto u prvenstvu Druge okružne lige osvojila je ekipa Rubina DS, ispred Garevine i Vinogradara, dok je u Trećoj ligi trijumfovao Varvarin, kome su najbliži pratioci bili Stara čaršija i Ratajac.\nS.M., foto: FSRO\n25.09.2021 0 78\n25.09.2021 0 80\n22.09.2021 0 92\n20.09.2021 0 115\n20.09.2021 0 137\n26. septembra 2021., 08:26


Da, tako je, Bradford, inače član engleske Druge divizije, po rangu četvrte lige, uspeo je da iz takmičenja izbaci još jednog Premijerligaša i to na njenom terenu.\nAston vila je povela u 24. minutu golom Kristijana Bentekea a neopisivo oduševljenje navijačima Bradforda u 55. minutu doneo je Džejms Hanson. Golom Vajmana u 89. minutu Vila je osetila priliku da ipak izbori produžetke, ali do njih nije došlo.\nKako je izgledao put ovog fenomenalnog niželigaša?\nU prvom kolu Karling kupa eliminisali su Nots Kaunti pobedom na strani od 1:0, u drugom su ponovo u gostima savladali Votford sa 2:1, dok su u trećoj rundi tek u produžetku slomili otpor Bartona (3:2).\nUsledila je osmina finala i bolje izvođenje jedanaesteraca protiv Vigana (0:0, 4:2), a onda i čuveno četvrtfinale kada su takođe sa bele tačke propisno nasekirali Arsenal i Arsena Vengera (1:1, 3:2).\nNa kraju, u prvom meču polufinala sa Aston vilom, na njihovom terenu bilo je 3:1, a u revanšu, kao što je poznato, 1:2.\nSada je samo pitanje ko će protiv ovog tima istrčati na Vembliju - Svonsi ili Čelsi? U prvom duelu ova dva kluba bilo je usred Stamford bridža neverovatnih 2:0 za "labudove".


septembar 2019 – Page 11 – Sportski savez Beograda\nIO SSAB USVOJIO NOVI PRAVILNIK O KRITERIJUMIMA ZA...\nPočetna2019septembar (Page 11)\nSmotra mladih snaga boksa Srbije uveličala je ovogodišnju manifestacije „Smederevska jesen“ koja je u ovom gradu održana po 132. put. U slavu vina i grožđa, ovaj put i u slavu plamenite veštine, preko sto učesnika (boksera) bio je deo javnog treninga u organizaciji Bokserskog saveza\nMuška juniorska 3h3 reprezentacija Srbije nije uspela da ponovi uspeh od prošle godine (osvajanje srebrne medalje) u Tbilisiju, te je završila FIBA U-18 3h3 Evropsko prvenstvo na petom mestu. U četvrtfinalnom meču Srbija je poražena od vršnjaka iz Ukrajine rezultatom 19:16. Reprezentacija u sastavu: Dušan\nŽenska seniorska reprezentacija Srbije je i dalje prvak Evrope, pošto je večera u finalu XXXI EP 2019. u Ankari odbranila titulu osvojenu pre dve godine i tako osvojila treće zlato na EP. Srbija je večeras, u finalu, u Ankara Areni, savladala Tursku sa 3:2, po\nNaša reprezentacija je doživela prvi poraz na Svetskom prvenstvu u Kini, pošto je u poslednjem meču J grupe u Vuhanu izgubila od Španije – 81:69. Srbija će u četvrtfinalu igrati u utorak 10. septembra od 13.00 časova u Donguanu protiv prvoplasiranog tima I grupe Argentine.\nReprezentacija Srbije poražena je od aktuelnog prvaka Evrope i pobednika Lige nacija, selekcije Portugala, u četvrtom meču kvalifikacija za plasman na Evropsko prvenstvo – 2:4(0:1). Naredni meč Orlovi igraju 10.septembra u Luksemburgu. Prvi deo igre pripao je rezultatski Portugalu, ali po svemu viđenom Srbija je\nŽenska seniorska reprezentacija Srbije, aktuelni prvak Evrope, igraće u finalu XXXI EP 2019. u Ankari protiv Turske, sutra (nedelja, 7. septembar) od 18.30 časova po našem vremenu, uz direktne prenose na RTS 1 i TV Arena Sport 1. Srbija je danas, u prvom polufinalu, u\nVeliki uspeh su na Evropskom prvenstvu u Volosu za 17 godina postigle naše igračice. U razigravanju za plasman od petog do osmog mesta pobedile su Slovačku 15:13 (3:3, 5:5, 3:1, 4:3) i na taj način izborile plasman na Svetsko prvenstvo u Izrael a sutra će\nŠPANCI – VELIKI IZAZOV\nReprezentacija Srbije održala je danas u dvorani u Vuhanu trening pred odlučujući meč sa Španijom (nedelja 8. septembar u 14.30 sati) za prvo mesto u J grupi Svetskog prvenstva u Kini. Selektor Aleksandar Đorđević govorio je pred mnogobrojnim srpskim novinarima o utakmici koja odlučuje i\nMINIMALAN PORAZ OD RUSA\nMlada reprezentacija Srbije (U21) poražena je na startu kvalifikacija za plasman na Evropsko prvenstvo koje se 2021. godine održava u Sloveniji i Mađarskoj, od selekcije Rusije – 0:1(0:1). Na gostovanju u Saransku, Srbija je bila ravnopravan rival u prvom delu igre, koji je na kraju\nPod okriljem manifestacije „Smederevska jesen“ koja se u ovom gradu slavu vina i grožđa održava po 132. put, biće održan i boks spektakl. Poprište borbi mladih snaga boksa Srbije, ali i mesto na kome će preko sto učesnika (boksera) biti deo javnog treninga u organizaciji


Intervju premijera Republike Kosovo Avdullah Hoti za novinsku agenciju Ujedinjenih Arapskih Emirata - Kancelarija Premijera\nIntervju premijera Republike Kosovo Avdullah Hoti za novinsku agenciju Ujedinjenih Arapskih Emirata\nPremijer Kosova, koji je potpisao istorijski mirovni sporazum sa susednom Srbijom za saniranje rana brutalnog rata na Balkanu u prošlosti, veruje da je vreme za dobre vesti o miru.\n„Predugo je Balkan proizvodio loše vesti. Ljudi se sada raduju dobrim vestima“, rekao je Avdullah Hoti za Emirates News Agency, WAM, u ekskluzivnom intervjuu.\nO sporazumu koji je nominovan za Nobelovu nagradu za mir za osiguranje mira između bivših balkanskih ratnih neprijatelja, kao deo dogovora kome je posredovao SAD, premijer je rekao, „Mi smo dužni SAD-u što se direktno angažovao u postizanju sporazuma o ekonomskoj normalizaciji između Kosova i Srbije kao uvod u uzajamno priznavanje nezavisnih i suverenih država na osnovu trenutnih granica.“\nNovo poglavlje sa Srbijom\n„SAD i njihovi saveznici spasili su Kosovo [tokom rata između Kosova i Srbije krajem 1990-ih], stoga imamo posebne odnose sa SAD-om i njegovim saveznicima. Mi im verujemo, radimo sa njima“ dodao je u intervjuu koji je vođen u utorak u glavnom gradu Kosova Prištini.\nKosovo je bila prva većinsko muslimanska zemlja koja je priznala Izrael nakon UAE.\nIstočnoevropska država i Srbija potpisali su sporazum o normalizaciji ekonomskih veza 4. septembra u Beloj kući u prisustvu predsednika Donalda Trampa.\nNaredne nedelje švedski poslanik objavio je da je nominovao vlade SAD-a, Kosova i Srbije za Nobelovu nagradu za mir zbog njihovih napora da osiguraju mirovni sporazum.\nKomentarišući odluku Kosova o priznavanju Izraela, premijer je rekao, „Kosovo je sekularna parlamentarna demokratija u kojoj su sve religije zaštićene ustavom i zakonima. Većina stanovništva su muslimani. Imali smo vrlo dobre odnose sa Izraelom, i pre samog priznanja.“\nZatim je nastavio, „Trenutna stvarnost ohrabrila je naše zemlje da uspostave diplomatske odnose, a Izrael je zvanično priznao Kosovo. Pozdravili smo i nedavni razvoj događaja između Izraela, UAE i Bahreina.“\nAvdullah Hoti veruje da Balkan i Bliski istok mogu postići trajni mir.\nMir na Balkanu i Bliskom Istoku\n„Kroz istoriju dojučerašnji neprijatelji postali su današnji saveznici. Setite se samo krvavih ratova između Nemačke i Francuske, Danske i Švedske, SAD-a i Japana itd. Sada oni žive u miru i prosperitetu“, istakao je.\n„Stoga na Balkanu, kao i na Bliskom istoku, moramo raditi na miru. Mir je dostižan.“\nO trenutnim prioritetima svoje vlade, 44-godišnji Hoti je rekao, „Moj prvi i najvažniji prioritet je spašavanje života ljudi tokom ove pandemije bez presedana i ekonomski oporavak.“\nKa postizanju uzajamnog priznavanja Srbije i Kosova\nSporazum o ekonomskoj normalizaciji između Kosova i Srbije od velike je važnosti, naglasio je Avdullah Hoti, ali da bi se u potpunosti postiglo priznanje, korak koji tek treba postići potreban je za „održivi“ mir.\n„Da bi se postigao održivi mir i razvoj, potrebno je priznanje [između dve zemlje]. Posvećen sam napornom radu na postizanju međusobnog priznavanja između Kosova i Srbije,“ rekao je.\n„Čvrsto verujemo da je postizanje sveobuhvatnog i pravno obavezujućeg sporazuma o međusobnom formalnom priznanju između dve zemlje od najveće važnosti za budućnost Kosova, Srbije, našeg regiona kao i Evrope.\nRazgovori uz posredovanje EU\nKosovo i Srbija pregovaraju o normalizaciji svojih odnosa pod posredovanjem Evropske unije od 2012. Srbija je vodila žestok rat sa kosovskim borcima koji su tražili nezavisnost tokom 1998-1999. Rat je završen nakon što je NATO izveo 78-dnevni vazdušni napad na Srbiju.\nUjedinjene nacije upravljale su Kosovom devet godina pre nego što je Kosovo proglasilo nezavisnost 2008. Većina zapadnih država, osim Srbije, priznale su državnost Kosova.\nUpitan o napretku razgovora uz posredovanje EU, premijer je rekao: „Dijalog je proizveo nekoliko sporazuma, neki od tih sporazuma su realizovani, a neki ne. Kad god se sporazumi realizuju, životi građana obe zemlje su poboljšani.\nPosvećenost regionalnom miru\n„I dalje smo posvećeni delovanju kao racionalni i odgovorni akteri u ovom procesu. Naš angažman u dijalogu koji vodi EU ozbiljan je i uz snažnu podršku i koordinaciju sa SAD-om, koji je strateški partner Kosova.\n„Želeo bih da naglasim činjenicu da je Republika Kosovo posvećena regionalnoj saradnji i dobrosusedskim odnosima. Kao primer toga, možemo se pozvati na odlične odnose i blisku saradnju koju imamo sa našim susedima, uključujući Albaniju i Crnu Goru i Severnu Makedoniju „, rekao je premijer.


OTVOREN PRVI LOUNGE BAR: Mesto na kom ćete se hraniti ukusno i zdravo\nObjavljeno 09.07.2014. u 14h\nU nedelju 6. jula, ugostiteljska ponuda našeg grada obogaćena je Lounge barom koji nosi naziv „Bašta mala“. Povodom otvaranja lokala drugačijeg ugostiteljskog kocepta, održan je koktel kom je prisustvovalo više od 150 Zrenjaninaca, a kojima je prezentovan samo deo široke zdrave i ukusne ponude.\nU PONUDI NEŠTO DRUGAČIJE I 100% ZDRAVO\nLounge bar „Bašta mala“ Zrenjanincima nudi nešto drugačije, a cilj autora ovog koncepta jeste da gostima pruži mesto u kom mogu doručkovati, ručati na pauzi između posla, osvežiti se posle treninga, i večerati zdravo.\nU ponudi ovog lounge bara, koji se nalazi na Trgu Slobode, nalazi se širok spektar koktela od voća i povrća, različite kombinacije ceđenih sokova, kafe sa sojinim mlekom, smutiji od voća i povrća, veliki izbor obrok salata, ukusnih sendviča i pasta od čistog i najkvalitetnijeg durum brašna.\nCena zdrave obrok salate kreće se već od 120 dinara.\nSALATE OSMISLILI NUTRICIONISTI\n– Naše salate, kreirane od strane nutrucioniste su hranljive i savršeno su izbalansirane, zbog čega predstavljaju zdrav dodatak vašoj svakodnevnoj ishrani. Prilikom pripremanja hrane i hladnih ceđenih sokova, vodimo računa da se sačuva maksimalna hranljivost iz svežih namirnica. Prioritet će nam biti zdravlje naših sugrađana, a svakodnevno ćemo raditi na osmišljavanju kombinacija koje će upotpuniti njihove zdrave navike, ali i zadovoljiti potrebu za ukusnim zalogajem, kažu predstavnici „Bašta mala“ tima.\nBRZO I ZDRAVO ZA SVAKI DAN\nHranljive, zdrave i ukusne obrok salate i sokove možete konzumirati u zatvorenom ili otvorenom delu „Bašta male“. Pripremaju se veoma brzo, a oni koji nemaju vremena za kratak predah, sve iz ponude ovog lokala mogu poručiti i za „poneti“.\nAdresa lounge bar-a „Bašta mala“\nTrg Slobode 3 (ex kafić hotela Vojvodine)\nRadno vreme je svakog dana od 7 sati do ponoći!\nTagovi:Bašta mala, lounge bar, obrok salate, povrce, smuti, sojino mleko, voće, zdrava ishrana


PRIVATNO OBEZBEĐENJE i za ZC Vranje\nLokalne vesti - Četvrtak 18.05.2017 - 07:13\nZdravstveni centar Vranje morao je da angažujue privatno obezbeđenje sa licencom za obavljanje ovih poslova, jer postojeće obezbeđenje nije prošlo obuku na vreme, kako bi po novom zakonu nastavilo da radi ovaj posao.\nUlaz u Bolnicu u Vranju FOTO OK Radio\nKako zakon o obezbeđenju ustanova predviđa da fizičko obezbeđenje mora da ima licencu i da se po tom zakonu vlada od 1. januara ove godine, Dragan Veličković, v.d. direktora ZC, pojašnjava da je u skladu sa tim raspisan tender i angažovana licencirana agencija.\n- Dve godine bivše rukovodstvo ZC nije našlo za shodno da naše postojeće obezbeđenje od 12 radnika pošalje na adekvatnu obuku za fizičko obezbeđenje.\nPolicija je ZC - u dozvolila da uvođenje licenciranog obezbeđenja prolongiramo do 1. marta.\nPosle toga morao je da se sprovodi zakon, i mi smo u tom periodu opredelili sredstva i poslali šestoricu naših radnika na obuku.\nPošto u međuvremenu, dok oni steknu licence, moramo da imamo licencirano obezbeđenje, raspisali smo tender i angažovali ljude.\nMinimalno njih četvoro je angažovano na tri punkta 24 časa, i to u DZ, na kapiji i u obilasku - navodi Veličković.\nOn dodaje da je ranije obezbeđenje iz redova ZC - a za sada svrstano u kategoriju portira, a obezbeđenje iz agencije je fizičko obezbeđenje.\n- Oni nose oružje, barataju potrebnim veštinama i svime što je potrebno za obavljanje te vrste poslova.\nMi sada očekujemo da prva grupa našeg obezbeđenja uskoro završi obuku, za to smo opredelili sredstva, jer ne možemo da se lišimo postojećih kadrova.\nPraktično, dok u ovoj godini ne uradimo sve što je potrebno po pitanju obuka, a to je trebalo mnogo ranije da se uradi, mi moramo da angažujemo agenciju, jer nam je zakon jasno rekao da mi sami ne možemo da vršimo obezbeđenje - kaže Veličković.\nNakon sprovedenih obuka, radnici ZC - a obavljaće poslove portira i obezbeđenja.


Kruzing kompanije žele ulazak u Boku - MontenegroClick\nMi čekamo odgovor od Ministarstva ekonomskog razvoja (MER) kada se može očekivati da se ukine mjera zabrane uplovljavanja kruzera u Crnu Goru i da li se ta mogućnost razmatra u cilju uspjeha ljetnje turističke sezone.\nIz nekoliko pomorskih agencija koje u Crnoj Gori zastupaju velike strane kruzing kompanije potvrđeno da se njihovi klijenti intenzivno interesuju kada će, prije svega luka Kotor, ponovno početi da prima kruzere.\nDirektno iz crvene zone: Plašim se italijanskog scenarija; “Antivaksere najstrože kazniti”; “Molim vas”\n„Ako se već oslanjamo na turizam i očekujemo da ostvarimo najmanje 60 odsto rezultata sezone iz 2019. godine, te držimo otvorene granice i primamo turiste koji iz inostranstva dolaze avionima sa ranih destinacija, zašto ne bismo primali i putnike sa kruzera koji su u epidemiološkom smislu, mnogo izolovaniji, kontrolisaniji, bezbjedniji i manje rizični. Koja je razlika u tome da vam uplovi jedan kruzer sa 1.000 putnika u Kotor, ili da jednog dana dođe 10-12 aviona sa istim brojem putnika iz inostranstva na tivatski aerodrom“ kaže jedan od sagovornika iz kruzing djelatnosti.


► Pompeo: Netačne informacije o povlačenju krtice CIA-e u Rusiji\nŠef američke diplomatije Majk Pompeo izjavio je večeras da su netačne informacije da su SAD povukle "krticu" američke Centralne obaveštajne agencije (CIA) koja je imala pristup uskom krugu ruskog predsednika Vladimira Putina u Kremlju.\n"Te informacije su netačne", rekao je Pompeo.\nAmerički mediji, Si En En (CNN) i Njujork tajms, preneli su ranije da su SAD imale osobu u Kremlju koja je navodno potvrdila ličnu umešanost ruskog predsednika u operaciju mešanja u američke predsedničke izbore 2016. godine. Ta osoba je navodno povučena 2017. godine.\nMediji u SAD su dodali da je ta osoba prebačena iz Rusije 2017. nakon što je odbila raniju ponudu da napusti zemlju.\nCNN je naveo da je odluka o povlačenju tog izvora doneta delimično i zbog zabrinutosti obaveštajne agencije prema predsedniku Donaldu Trampu i njegovim upravljanjem poverljivim informacijama.\nU medijskim izveštajima se navodi da je gubitak takvog pristupa Kremlju ostavio obaveštajnu službu SAD bez informacija o trenutnim ruskim akcijama i planovima po pitanju uticaja na druge izbore.


IDIŠ u panici, novac prebacuje u Evropu\nSeptember 13, 2017 - 3:41 PM Kod vijesti : 853944 Izvor : Sahar TV/ABNA Link:\nPredosjećajući neminovni poraz i predavanje svih teritorija, IDIŠ počinje da prenosi sredstva u suprotnom smjeru, uključujući evropske zemlje“, rekao je Feoktistov.\nABNA: Teroristička organizacija IDIŠ počela je da prenosi finansijska sredstva s teritorija koje su pod njenom kontrolom u druge države, među kojima su i evropske, saopštio je predstavnik Ministarstva inostranih poslova Rusije Dmitrij Feoktistov.\nOn je naglasio da je prvi put zabilježeno kretanje finansijskih sredstava s teritorije koju kontrolišu teroristi u suprotnom pravcu i dodao da to nagovještava da IDIŠ predosjeća da mu se bliži kraj, prenosi Sputnik.\n„Dok smo ranije govorili o tome da IDIŠ akumulira finansije na teritorijama koje kontroliše, sada je očigledno da, predosjećajući neminovni poraz i predavanje svih teritorija, grupa počinje da prenosi sredstva u suprotnom smjeru, uključujući evropske zemlje“, rekao je Feoktistov.\nPrema njegovim riječima, jasno je da će ova sredstva biti iskorištena za podršku terorističkim ćelijama i izvođenje terorističkih napada.


RTCG - Radio Televizija Crne Gore - Nacionalni javni servis :: Društvo :: "Vjerujemo u potencijal beranske omladine"\n10. 07. 2020. 12:02 >> 12:56 0\nUspješno realizovani projekti na teritoriji Berana,dokaz su da Ministarstvo sporta i mladih vjeruje u potencijal beranske omladine, saopšteno je iz tog Vladinog resora u odgovoru na prozivku sekretara za sport, kulturu, omladinu i saradnju sa NVO Opštine Berane Gorana Folića da nijedan projekat za rekonstrukciju sportskih terena već drugu godinu zaredom nije odobren Opštini Berane.\nFolić je pitao šta je s obećanjem će Ministarstvo obezbijediti sredstva za rekonstrukciju kultnog stadiona malih sportova u Beranama.\n“S obzirom na Vašu ulogu sekretara za sport i omladinu, vjerovali smo da ćete poštovati veliki doprinos koji je Ministarstvo sporta i mladih dalo u poboljšanju uslova za djecu i omladinu u Beranama kako po pitanju sporta tako i omladinske politike kao i činjenicu da je ministar Janović tokom mandata posjetio više puta Vašu opštinu, ali kako to nije slučaj, dozvolite da, zbog javnosti u Crnoj Gori, podsjetimo na važne projekte koje smo realizovali u ovom gradu”, saopšteno je iz Ministarstva.\nMinistarstvo sporta i mladih je, kako su kazali, jako puno uradilo u Beranama upravo u cilju stvaranja boljih uslova za omladinu koja se bavi sportom u ovom gradu.\n“ Žao nam je što ne znate da su upravo uspješno renovirane dvije školske sportske sale u Beranama, i to u OŠ „Donja Ržanica“ i OŠ „Vuk Karadžić“ u koje je Ministarstvo sporta i mladih uložilo oko 60.000 eura i koje ćemo, čim epidemiološke okolnosti dozvole i svečano otvoriti”, navodi se u saopštenju.\nPodsjettili su da je upravo ministar Nikola Janović 2018.godine otvorio novu sportsku halu u Beranama koja je značajno unaprijedila omladini ovog grada uslove za bavljenje sportom, a u koju je država uložila preko pet miliona eura.\n“Podsjetićemo Vas, kada Vi već ne želite da kažete, da je upravo u toj sportskoj hali Ministarstvo sporta i mladih u saradnji sa Opštinom Berane organizovalo 2019.godine finale školskog Kup takmičenja u odbojci na kojem je prisustvovalo preko dvije hiljade ljudi, a gdje je Berane bilo domaćin djeci koja su bila finalisti i gdje je upravo iz ovog grada poslata poruka o značaju školskog sporta”, odgovorili su iz Ministarstva.\nU okviru projekta Dječijeg sporta, sportski klubovi iz Beranama su prijavili veliki broj djece , Ministarstvo sporta i mladih imati priliku da roditeljima ove djece pomogne kroz sufinansiranje do 70% članarine.\n“Uvjereni da ćemo među tom omladinom imati nove šampione koji će pronositi slavu Crne Gore kroz svijet.”\nNapominju da je upravo zbog velikog broja sportskih kolektiva kao i infrastrukturnih uslova u oblasti sporta, Ministarstvo sporta i mladih predložilo Berane da bude domaćin manifestacije Dan reprezentacije za čak šest gradova sa sjevera Crne Gore.\n“Kada je omladinska politika u pitanju, Ministarstvo sporta i mladih je, kako ste i sami naveli, u saradnji sa opštinom Berane, u februaru 2019. godine finansiralo rekonstrukciju, opremanje i otvaranje prostorija Omladinskog kluba koji realizuje projekte i aktivnosti za mlade uz kontinuiranu podršku našeg Ministarstva. U prilog ovome treba spomenuti projekat “Osnaži.me” koji Omladinski klub Berane sprovodi u 2020. godini uz pokroviteljstvo Coca-Cola fondacije, a uz podršku Ministarstva sporta i mladih”, navodi se u saopštenju.\nMladi iz opštine Berane korisnici su evropske omladinske kartice, besplatne benefit kartice čiju izradu i distribuciju obezbjeđuje Ministarstvo sporta i mladih, u saradnji sa partnerima.\n“ Putem omladinske kartice mladima iz Berana je omogućeno da koriste preko 120 različitih popusta u Crnoj Gori i preko 70 000 popusta u Evropi. Ministarstvo sporta i mladih je u 2019. godini upravo finansijski podržalo projekat “Razvoj i promocija Evropske omladinske kartice na sjeveru Crne Gore” koji je aktivno uključio i mlade koji žive u Beranama”, kazali su u odgovoru Foliću.\nPutem konkursa za raspodjelu sredstava nevladinim organizacijama, Ministarstvo sporta i mladih kontinuirano obezbjeđuje podršku projektima omladinskih organizacija koje djeluju na teritoriji opštine Berane, naročito u oblasti promocije preduzetništva mladih i razvoja mobilnosti i kulture njihovog učešća u procesu donošenja odluka.\n“U saradnji sa Misijom OEBS-a u Crnoj Gori, Ministarstvo sporta i mladih kontinuirano organizuje obuke za jačanje kapaciteta lokalnih službenika koji se bave mladima i sprovode omladinsku politiku, a na kojima redovno učešće uzimaju i lokalni službenici zaposleni u beranskoj opštini.”\nOpština Berane je usvojila Lokalni akcioni plan za mlade, uz prethodno pribavljenu saglasnost Ministarstva sporta i mladih koje ulaže posebne napore da unaprijedi komunikaciju i saradnju sa opštinama u oblasti politika za mlade.\n“Zahvaljujući novim rješenjima Zakona o mladima čiji je predlagač Ministarstvo sporta i mladih, usvajanje lokalnih akcionih planova za mlade predstavlja obavezu jedinica lokalne samouprave, a sve sa ciljem unapređenja implementacije omladinske politike na lokalnom nivou”, kazali su iz Ministarstva.\n“Upravo su ovi uspješno realizovani projekti na teritoriji Berana čvrst dokaz da Ministarstvo sporta i mladih vjeruje u potencijale beranske omladine i garancija da će u našem budućem radu i projekat o kojem govorite biti uspješno realizovan zato nam je žao što ste dozvolili da vas činjenice ovako demantuju. Umjesto dalje analize našeg rada predlažemo da se fokusirate na Vaše propuste jer da ste nešto radili ne biste javno prozivali Ministarstvo sporta i mladih da završi sve vaše zaostale obaveze”, zaključeno je u saopštenju.\nNastavićemo da unapređujemo omladinsku politiku


U Srbiji više otvorenih nego ugašenih firmi - Akta.ba\nU Srbiji više otvorenih nego ugašenih firmi\n03.09.2020. 11:48 / Izvor: SRNA\n"U Srbiji je u prvih šest mjeseci, uprkos virusu korona i ekonomskoj krizi, broj otvorenih privrednih subjekata u odnosu na ugašene veći za 6.313", objavila je danas Nacionalna alijansa za lokalni ekonomski razvoj (NALED).\nIz Alijanse su precizirali da je prva polovina 2020. godine završena sa ukupno 389.644 aktivna privredna društva i preduzetnika.\n"I pored pozitivnog salda, pandemija je uticala na smanjenje privredne aktivnosti jer je registrovano manje otvaranja novih firmi. Od januara do kraja juna otvoreno je za gotovo petinu manje firmi nego u istom periodu u prethodnih pet godina", naveli su iz NALED-a.\nU saopštenju je navedeno da je, sa druge strane, došlo i do pada brisanja privrednih subjekata za desetinu, što se dijelom može protumačiti kao rezultat mera Vlade Srbije za podršku privredi tokom i nakon vanrednog stanja.\nDirektor za regulatornu reformu u NALED-u Jelena Bojović rekla je da su u aprilu, u jeku epidemije, osnovana 864 privredna subjekta, četiri puta manje od aprilskog prosjeka u prethodnih pet godina.\n"U maju je taj broj bio nešto veći, da bi u junu bilo osnovano 5.365 novih privrednih subjekata i to je rekord u proteklih pet godina", rekla je Bojovićeva.\nPrema njenim riječima, ta statistička kretanja rezultat su popuštanja mjera zbog epidemiološke krize i postepenog otvaranja ekonomije.\nPoljoprivreda: Mobilna aplikacija za praćenje stanja usjeva\nKo je Ana Brnabić, prva premijerka Srbije\nB. Krupa će i dalje raditi na poboljšanju procedura za poslovanje\nNajave / REGIJA\nPrvi međunarodni forum o reformi izdavanja građevinskih dozvola u JIE\nDo kraja godine možemo očekivati još lokalnih zajednica sa BFC certifikatom\nBijeljina ispunila uslove za BFC SEE sertifikaciju\nOpćine iz BiH će uskoro imati povoljnije poslovno okruženje\nMakedonska 30/VII 11000 Beograd


Jedinstvo ličnog i socijalnog\nProsveta Licenca :: Psihologija :: 48. Jedinstvo ličnog i socijalnog\nod ebasdraga taj Pet Nov 11, 2011 9:16 pm\nRazvoj ličnosti je neprekidan, stalan proces-počev od prenatalnog perioda (svaka individua nosi nasleđem dobijene dispozicije), preko ranog detinjstva kada je razvoj psiho-motornih funkcija najveći, sve do adolescencije kada se dešavaju najveće i najznačajnije promene u telu i shvatanju mladog čoveka.\nPored nasleđa i sazrevanja, potrebno je i učenje, tj. aktivnost individue. Do javljanja nekih oblika ponašanja neće doći samo zbog sazrevanja ili isključivo učenjem. Učenje će se dokazati uspešno kada dođe do zrelosti ili gotovosti naslednih osnova. Pravilo interakcije "sazrelosti" naslednih osnova i učenja važi za sticanje svih oblika ponašanja, kao i za ponašanje u celini, dakle i za razvoj u celini.\nIako je za razvoj ličnosti jedan od presudnih faktora sopstvena svesna aktivnost, ne može se zanemariti da je čovek izrazito socijalno biće. Kao potpuna ličnost se ne može formirati izolovano od drugih, nego tek u kontaktima sa drugima. Već samim rođenjem postaje deo društvene zajednice-porodice koja je brojnim vezama uključena u širu društvenu zajednicu.\nSmisao socijalnog učenja i socijalizacije jeste da priprema za društveni život, neophodan za egzistenciju i život. Tek kroz društvene interakcije sa drugima pojedinac može da aktivno učestvuje u društvenom životu i da se ostvari kao prijatelj, roditelj, profesionalno.


Salvini pred posetu Izraelu rekao da su antisemiti imbecili\nBeta 11. decembra 2018. 10:35\nZamenik italijanskog premijera i lider desničarske Lige Mateo Salvini izjavio je pred dolazak u Izrael da je ta zemlja „jedna od najvećih i najmodernijih demokratija na planeti“ i da njegovoj poseti nije potrebno drugo opravdanje.\nOn je ponovo rekao da su „antisemiti imbecili i delikventi“ i da će on kao ministar unutrašnjih poslova učiniti sve da se suprotstavi antisemitizmu.\nSalvini je ocenio da antisemitizam raste u Evropi i da je islamski ekstremizam glavni neprijatelj gradjanskog društva i socijalnog mira i u Italiji i u Izraelu.\nNa pitanje da li će predložiti preseljenje ambasade Italije iz Tel Aviva u Jerusalim, Salvini je uz smešak odgovorio da ga puste da poseta prodje u miru, preneli su izraelski mediji.\nGlasine da je predsednik Izraela Ruven Rivlin odbio da se sastane s njim su „lažne vesti“, rekao je Salvini, dodavši da sastanak nije ni tražio.\nOn će doputovati u Izrael danas popodne i sastati se najpre s ministrima pravde, unutrašnjih poslova i turizma, a sutra s premijerom.\nI u kabinetu predsednika Rivlina je navedeno da je razlog što se neće sastati s Salvinijem gust raspored posete.\nU nedavnom intervjuu za Si-En-En (CNN) Rivlin je rekao da neonacistički pokreti na mogu biti prihvaćeni Izraelu.\n„Ne možete reći mi poštujemo državu Izrael i želimo veze s njim ali smo neofašisti“, rekao je Rivlin.\nSalvini će takodje posetiti izraelsku jevresku zajednicu i Memorijalni centar holokausta Jad Vašem.\nU pismu objavljenom u ponedeljak u listu Republika koje je potpisalo 100 italijanskih Jevreja, zahteva se da Salvini javno osudi desničarske akte antisemitizma i agresiju protiv stranaca, Roma i migranata.